יום הולדת 10 לעוגיו.נט: פעילות מתכון העשור שלכם! | עוגיו.נט
עיצוב: אמיר לוין
החודש הבלוג חוגג עשר שנות פעילות. עוגיו.נט החל מהמקום הכי אישי שלי, יומן רשת במובן הבסיסי ביותר של המונח, בו שיתפתי חוויות אישיות לצד מתכונים וסיפורים מהחיים שלי. לאורך השנים התבגרתי יחד איתו, הוא קיבל מקום מאוד מרכזי בחיי, והפך לאחד הפרויקטים המשמעותיים ביותר שאי פעם יצרתי.
אני מודה שמעולם לא דמיינתי איך הבלוג הזה ישנה לי את החיים; איך בזכותו החיים שלי קיבלו נתיב שונה ממה שחשבתי, וספק אם הייתי מאמינה לעצמי אם הייתי יודעת שזה מה שיקרה ביום בו הקמתי את עוגיו.נט. הדבר החשוב ביותר שעמד לנגד עיני לאורך כל שנות פעילות הבלוג היה שהמתכונים יהיו מדויקים. שבאמת אפשר יהיה להצליח להכין את העוגות והקינוחים בבית, והשתדלתי לכתוב בצורה הכי ברורה ופשוטה שיש.
אחד הדברים המספקים ביותר שקרו לי בזכות הבלוג הוא העובדה שהצלחתי לגרום לאנשים רבים כל כך להיכנס למטבח ולהתחיל לאפות, גם אם זה לא משהו שהם כיוונו אליו. זה מרגש ומשמח אותי בכל פעם מחדש לראות את העוגות והקינוחים שלי במטבחים הפרטיים שלכם, קוצרים מחמאות מהאורחים שלכם ומככבים על שולחן הארוחות המשפחיות שלכם. זה מדהים בעיני איך אפשר להתקרב לכל כך הרבה אנשים רק בזכות דבר פשוט כמו מתכון.
לאורך השנים פורסמו בבלוג למעלה מ-950 מתכונים מסוגים שונים, מדריכי אפייה, טיפים להכנת עוגות וקינוחים ביתיים. לצד כל מתכון תמיד היה לי חשוב לשתף אתכם בניסיונות האישיים שלי, ולכתוב לכם את כל הדגשים להכנה יעילה ובטוחה של קינוחים טעימים, כולל שדרוגים ואפשרויות לשינויי טעמים.
לכבוד חודש העשור לעוגיו.נט החלטתי לעשות חגיגה שלמה עם פוסטים מיוחדים שיפורסמו לאורך השבועות הקרובים, כולל כמה אירועים עתידיים, כך שבהחלט יש למה לצפות ולעקוב – מבטיחה שיהיה טעים וכיף.
אז להתחלת החגיגות, אני מתרגשת להכריז על פעילות מתכון העשור שלכם!
כל שעליכם לעשות הוא להגיב לפוסט זה ולכתוב מה המתכון האהוב עליכם ביותר מהבלוג, זה שאתם חוזרים אליו הכי הרבה, ולמה. אם יש איזשהו סיפור מעניין על איך הגעתם למתכון, או אם שדרגתם אותו או שהוא סתם הפך לקבוע הזה שכולם מבקשים מכם להכין – מוזמנים לשתף גם.
בעוד שבוע אבחר אחד או אחת מכם שיזכה/תזכה בעוגת שוקולד אמריקאית מעשה ידיי בסוף החודש הקרוב (איסוף מרמת גן).
התאריך האחרון להוספת תגובה כדי להשתתף בהגרלה הוא 12.1.18 בשעה 18:00.
ההכרזה על הזוכה תהיה ב-15.1.18 בעמוד הפייסבוק ובבלוג. הזוכה יקבל/ תקבל הודעה אישית במייל על זכייתו/ה. במידה ולא תהיה תגובה למייל הזכייה תוך 48 שעות, הפרס יועבר לזוכה אחר.
כתובות המייל אותן תשאירו אינן נראות לאף אדם מלבדי, ואינן ישמשו לדבר מלבד הודעה לזוכה על זכייתו.
העוגה תימסר לזוכה במהלך סוף השבוע שבין ה-31 בינואר ל-2 בפברואר באיסוף מרמת גן.
אז מהו מתכון העשור שלכם? 🙂 שתפו בתגובות ואולי תזכו ♥
5 בינואר 2019 מריה הגב
העוגה שאני חוזרץ אליה היא העוגת שוקולד קוקוס. קלה להכנה וכל כך טעימה שתמיד עושה טוב על הלב .
5 בינואר 2019 איריס המר הגב
העוגיות שאני חוזרת להכין שוב ושוב ושוב אלו דובשניות מייפל שהשתדרגו לעוגיות שקדים ומייפל מתפוצצות וסילאניות.הן דומות מאוד אחת לשניה ובכל זאת המנצחות הן עוגיות שקדים ומייפל. מושלמות!!!
5 בינואר 2019 הדר ויס הגב
אני רק לאחל מזל-טוב ולהגיד תודה על השיתוף, ההשקעה, ההשראה ועל מאות מתכונים מושלמים! לדעתי לפחות כמה עשרות מהם ביקרו אצלי במטבח בשנה-שנתיים האחרונות, וכולם היו נפלאים אחד-אחד. זו בדיוק הסיבה שאני לא יכולה להשתתף בהגרלה כי פשוט אין סיכוי שאצליח לבחור רק אחד מתוך כל-כך הרבה מתכונים אהובים ❤
8 בינואר 2019 rev הגב
fnubh fnul
5 בינואר 2019 דביר הגב
כבר הספקתי לספור כמה מתכונים הכנתי מהבלוג.
אבל נראה לי שהמתכון שקצר לי הכי הרבה מחמאות הוא קרמבו חמאת בוטנים וריבה.
https://www.oogio.net/peanut_butter_jelly_krembo/
אמנם אחרי נסיון אחד החלטתי לותר על הריבה (כי בכל זאת אני לא חובב של הסטיה האמריקאית הזו), אבל מצד שני גם הספקתי להכין לו גרסא טבעונית שקצרה לא פחות מחמאות.
5 בינואר 2019 טלי הגב
מתוך אינספור מתכונים שלך שהכנתי, המתכון המנצח הוא לעוגת שוקולד, קוקוס וקפה. הבחושה האהובה עליי והיא גם פרווה בקלות. הכנתי את העוגה הזו כל כך הרבה פעמים, והיא תמיד יוצאת מעולה. יום לפני אשפוז ארוך הכנסתי למקפיא כמה תבניות של העוגה הזו כדי שיהיה לי משהו טעים לרגעי ההחלמה הקשים. כשסיימתי את ההחלמה, הכנתי שוב את אותה עוגה, הפעם בצורת מאפינס ובעיצוב פרחים, והבאתי לבית החולים. גם כשניסיתי להכין אותה בגרסה טבעונית, היא לא אכזבה. העוגה הזו היא הסיבה שאני תמיד מחזיקה קוקוס במקרר!
5 בינואר 2019 תמרי הגב
פוסט מקסים ומרגש…כמו הבלוג עצמו!
המתכון שהכנתי הכי הרבה פעמים הוא של עוגת גבינה ותותים מזוגגים. אני משנה את הציפוי מלמעלה לפי העונה. כל מקום שאליו הגעתי עם העוגה הזו היא סחפה מחמאות ותמיד מבקשים את המתכון!!
5 בינואר 2019 מיכל דביר הגב
יש עוגה אחת, שבפעם הראשונה שהכנתי אותה היא בכלל הייתה עבור חבר טבעוני שהגיע לביקור. הבעל הלא טבעוני שלי טעם ואמר שזו העוגת שוקולד הכי טעימה שהוא אכל בחייו. מאז- זו הפכה להיות העוגה האהובה עליו ובכל הזדמנות אפשרית אני מכינה אותה.
והטיפ שלו- אחרי יום במקרר היא אפילו יותר טעימה!
*עוגת שוקולד ובננות טבעונית*
5 בינואר 2019 לימור הגב
לא משנה אילו מתכונים מועלים (למרות שלדעתי כבר ניסיתי מחצית מהקיימים) אני תמיד חוזרת לפאי שוקולד. זה מתכון שתמיד מנצח מבחינתי- זה הקינוח הראשון שהכנתי לבן הזוג, זה הקינוח (!) למפגשי אוכל עם חברות וזו העוגה היחידה שהיא כביכול של מבוגרים שאחיין שלי ביקש שאביא את המתכון לאחותי שתכין לו שוב ליומהולדת.
אני נהנת להכין את המתכונים שלך כי הם כל כך מדויקים ואני לא צריכה לעשות נסיון לפני שמביאה אותם לאורחים, אני פשוט יודעת שהם יצליחו בטייק וואן. אז תודה על זה, על פירוק המתכונים לשלבים ברורים ועל ההשקעה! יום הולדת עשור משגע!
5 בינואר 2019 מיטל חדד הגב
העוגה שאני חוזרת אליה שוב ושוב היא מוס שוקולד ומסקרפונה עם קפה. הכנתי אותה לראשונה לכבוד יום ההולדת של אחותי ובאחת הפעמים כשאחי ביקר בארץ והכנתי לו אותה הוא אמר שזו העוגה הכי טעימה שאכל אי פעם וככה היא זכורה לו. שידרתי אותה פעם גם עם תוספת של קראמבל שקדים וטראפלס שוקולד ושקדים וכך או כך היא באמת אחת הטעימות שהכנתי.
5 בינואר 2019 גל איסקוב הגב
חשבתי על זה הרבה ולפעמים הפשטות מנצחת- עוגה בחושה שוקולד קפה קוקוס (הייתה בתחרות צמודה מאוד עם בחושה שיש קינמון..). היא נראית כמו עוד סתם עוגה בחושה ואז כשטועמים מבינים שזאת העוגה הבחושה הכי טעימה שאי פעם טעמת…
והכי כיף- שאפשר להכין אותה תוך 5 דקות..
5 בינואר 2019 נעמה הגב
וואו התלבטות לא פשוטה! כלכך הרבה מתכונים שלך נכנסו כבר לשגרה..
המגולגלות הפריכות הטבעוניות הן הצלחה שגרמה אפילו לחמותי שהיא אלופת העולם בבצקים ואפייה לשאול "איך עשיתי את הבצק".
הפאי גבינה חלבה וקפה ללא אפייה הוא מרשים וטעים ברמות לא הגיוניות ביחס לקלילות.
אבל האחת שחזרתי אליה כלכך הרבה שאני כבר זוכרת בעל פה היא לא אחרת מאשר העוגת גזר הבריאותית, שהיא טעימה, קלילה, מספקת ובקיצור מנצחת!
מכינה אותה לפעמים במאפינס, לפעמים בתבנית,מגוונת עם סוגי הקמחים, היא מתאימה לשילוב גם בתקופות דיאטה, גם באירוח, היא יכולה להיות פרווה, והיא יודעת להשתדרג כשרוצים עם אגוזים, שומשום ואפילו טחינה! בקיצור- מושלמת!
5 בינואר 2019 ענת הגב
יואו איזה מרגש! הבלוג המדהים שלך גרם לי להתחיל לאפות ולמרות כל הספרים שקנו לי במתנה לאורך השנים אני לפני הכל מחפשת מה יש בעוגיונט לפני שפונה לכל מקור אחר. יש לי חצי מהבלוג מודפס בקלסר
המתכון שאליו אני תמיד חוזרת הוא עוגת שוקולד עם ענני קצפת. הכנתי אותו ליומולדת של הבת שלי ומאז בכל הזדמנות שצריך עוגת שוקולד זה המתכון המנצח בעיניי!
תמשיכי לכתוב ולפתח מתכונים שווים וטעימים. זה פשוט תענוג!
5 בינואר 2019 ירדן לאור הגב
באמת שקשה לבחור את המתכון האהוב! הבלוג הוא המקום הראשון שאני מחפשת בו מתכונים או רעיונות לאפיה, לקינוחים שווים ולפינוקים.
המתכון שאני הכי הכי חוזרת אליו הוא של עוגיות טחינה ופיסטוקים https://www.oogio.net/tahini_cookies/ ללא ספק המתכון הטוב ביותר לעוגיות טחינה, מתכון זריז ותוצאה מושלמת שלא מאכזבת אף פעם! אני כבר יודעת שאם אכין את העוגיות טחינה הן לא יחזיקו מעמד הרבה זמן וישמחו כל מי שיקבל מהן!
חייבת לשתף עם סיפור על מתכון נוסף, של העוגה הכי טעימה והכי מרשימה שיש https://www.oogio.net/koff_cake/ הקוף קייק! הכנתי את העוגה מספר פעמים, בעיקר בשביל להתכונן לתחרות אפיה שהשתתפתי בה במכללה שלמדתי בה את התואר הראשון. ומבין כעשרים עוגות הקוף קייק שלי ניצחה בגדול, זכיתי במקום הראשון ובמיקסר של קיטשנאייד! כמובן שאחרי הזכיה הכנתי את העוגה לכל מי שדרש לטעום את העוגה הזוכה
5 בינואר 2019 ענבר הגב
מתוך עשרות מתכונים מעולים (שאף פעם לא מאכזבים!), המנצח שלי הוא טארט הלימונענע ויוגורט החלומי!
בכל שבועות אני מכינה גרסה שלו לרגישים ללקטוז. שבועות הוא החג האהוב עליי (החג עם האוכל הכי שווה!) וכל שנה הייתי מחפשת בנרות קינוח שווה וכיפי שלא יוריד מאווירת החג ויאפשר לבני המשפחה ששבועות הוא לא החג הכי ידידותי עבורם ליהנות ממנו כמוני. הטארט ניצח את כולם בענק!
5 בינואר 2019 ליאה הגב
היי נטלי, תודה על הבלוג הנפלא שמשמש אותי כבר שנים כ״תורה״ שלי לאפיה.
אני למדתי להכין מקרונים בזכות המתכונים המפורטים שלך. הכנתי אין ספור פעמים- גדולים, קטנים, מרנג צרפתי, מרנג איטלקי. תמיד הצלחה!
5 בינואר 2019 לי הגב
וואו! ללא שום ספק עוגת הגבינה האפויה הקלאסית שלך! לפני שהכרתי אותה חששתי נורא מהכנת עוגות גבינה.. יש להן חוקים! ואתה תמיד מפחד לפקשש! אבל איתה לא היה לי מקום לטעויות. מחכה כל פעם מחדש למראה השחום והגובה היפייפה! בין אם זה משפחה או פשוט אני-העוגה הזו הראתה לי שתמיד צריך להעיז! אם נפחד לעולם לא נדע מה הפסדנו:),ואת האמת, אני משאירה אותה כמו שהיא-אני אפילו מורידה את השמנת מלמעלה. אוהבת לראות את השיזוף שלה כשאני בוהה בה בהערצה, אז תודה לך!
5 בינואר 2019 מירב הגב
תודה רבה על הבלוג המרהיב עם המתכונים הכי מדויקים וטעימים. אין ספק שמאז שהוא קיים, מצאתי את עצמי מבלה בו שעות רבות כדי לקבל רעיונות, השראות וכמובן לאפות. בין אם זה יומולדת, חג או סתם מפגש משפחתי, זה האתר הראשון שאליו אני נכנסת וברוב המקרים מכאן גם אני בוחרת ומכינה מתכון ש*תמיד* קוצר מחמאות.
העוגה שאליה אני חוזרת שוב ושוב והפכה לחלק מהתפריט הביתי היא עוגת השמרים קינמון ואגוזים הטבעונית. זו עוגה פשוט גאונית! הבצק נימוח וקליל, המילוי מפנק ומספק וכולם מתענגים על כל ביס!
5 בינואר 2019 חן כהן הגב
ללא ספק עוגיות חמאת בוטנים וקוקוס טבעוניות. חוללללה על שילוב של חמאת בוטנים וקוקוס! מעט רכיבים (אף אחד מהם לא מוזר(;), שתמיד יש בבית. קלות להכנה וטעימווווות כל כך! ואפילו ללא גלוטן! ה״חיסרון״ היחידי הוא שהן לא שורדות אפילו יום בבית. ממש סכנה אמיתית חחחח…
5 בינואר 2019 שירי זיו הגב
נטלי יקרה, אני עוקבת אחרי הרבה בלוגרים, אני חובבת בישול ואפייה. אפייה עם ריח וטעם של בית. אוהבת בעיקר את מתכון השמרים שוקולד לבן שלך. מככבת אצלי בכול אירוע, חג ויום הולדת. הבצק של העוגה הזו הוא אגדה בפני עצמו. לכבוד יום הולדתי שחל ב 7.1 כמובן הכנתי כמות כפולה של הבצק,עם אחת הכנתי צמות שמרים וגבינה עם השניה הכנתי סינרול עצום.
5 בינואר 2019 ליאת הגב
קודם כל מזל טוב, אני עוקבת אחרי הבלוג כבר הרבה שנים ואת יותר מראויה להערכה בעיני על העשייה שלך.
לגבי מתכון, נראה קצת נדוש אבל אני תמיד חוזרת למתכון של כדורי השוקולד, כי הוא מאד פשוט, עד כדי כך שאני זוכרת אותו בעל פה (מצחיק, אני יודעת…), הילדים מאד אוהבים והוא גם מאד נוח לי כשיש ילדים עם אלרגיה ( לחלב עם האופציה היא שימוש בחלב קוקוס).
5 בינואר 2019 תמר הגב
קשה כל כך לבחור מתכון אחד! הכנתי עשרות מתכונים מכל הסוגים- מסובכים ופשוטים, חגיגיים ויומיומיים. למדתי ממך המון ולמעשה בזכות הבלוג, קונדיטוריה הפכה להיות אחד התחביבים העיקריים שלי. אז קודם כל תודה רבה!
מתכון אחד שאני מכינה באופן קבוע הוא של העוגיות שוקולד לבן קרמליות. הבת שלי (שבדרך כלל לא אוהבת מתוק שזה דבר מאד מתסכל כשהתחביב שלי הוא קונדיטוריה) פשוט משוגעת עליהן והן הפכו אצלנו לבנות בית ותמיד קוצרות מחמאות. שוב תודה!
5 בינואר 2019 בר פאר הגב
העוגה שאני חוזרת אלייה שוב ושוב היא העוגת שוקולד הטבעונית שלך…
הכרתי אותה פעמיים – פעם ראשינה באירוע משפחתי שהכינו אותה והיא הייתה וואו ואף אחד כולל אני לא האמין שהיא טבעונית ופעם שנייה בכתה בלימודים שמישהי הכינה והטעם והתגובה היו מוכרים לי..
אז נחשפתי לבלוג שלך פעם ראשונה בדיוק לפני שנה וחצי ומאז זה לחלוטין סיפור אהבה… אני מכינה ממנו כל כך הרבה מתכונים שלא ידעתי שאני מסוגלת , תמיד הייתה אהבה למטבח ולמתוק אבל בזכותך זה באמת אפשרי וקל !
העוגת שוקולד הטבעונית שלך ממשיכה לככב כמעט כל שבת שנייה והמחמאות תמיד שם זו העוגה המושלמת מבחינתנו !!
וזו הזדמנות גם להגיד תודה על בלוג מעשיר ומקרב בזכותו ובזכותך אני ואמא במטבח ביחד כל חמישי בוחרות מתכונים ומכינות לכווולם מטעמים מתוקים !
5 בינואר 2019 מור הגב
מזל טוב עוגיו.נט ותודה על עשור של מתכונים מוצלחים!
אוהבת במיוחד את עוגת הטחינה עם שוקולד ושקדים קלה וטעימה. אבל הכי אני אוהבת שהיא לא בנאלית. מכינה אותה בגרסת פרווה עם חלב סויה כי לפעמים מביאה אותה לחמותי לקינוח לארוחת שישי ושומרים שם כשרות או לאחותי כי בעלה רגיש ללקטוז. תמיד זוכה לשבחים ומתחסלת במהירות.
5 בינואר 2019 תמי הגב
אני אוהבת לגוון ולנסות מתכונים חדשים. לכן בכל פעם שאת מעלה מתכון חדש (וזה קורה לעתים קרובות!) ואני "נדלקת" על המתכון אני מנסה. יש לי כ-3 מתכונים קבועים שהם לא שלך אבל מאז שהתמכרתי לבלוג אני מבלה בו כ"כ הרבה, שבמצטבר, רוב האפייה שלי היא מתכונים שלך. (ושלך במשותף עם אפרת. הספר שלכן גם הוא המשומש ביותר במטבחי)
לאחרונה ביקרו בביתינו חברים למכינה של בני. הבנות המתוקות קשרו כתרים לבלונדיז עם שוקולד צ'יפס (לבן במקרה הזה), קפה פקאן, ואחת מהן הכריזה שאלו העוגיות הטובות שאכלה מימיה. אני חושדת בה שהיא אכלה דבר אחד או שניים טעימים בחיים…..
אז בעיני – הבלונדיז הללו, וגם אלו עם הפטל מהספר, הם המנצחים. הם מיוחדים, ואחרים, וכ"כ טעימים…
5 בינואר 2019 עידית הגב
ב90% מהפעמים שאני מכינה עוגה, המתכון הוא מהבלוג שלך! הכל מוסבר בצורה מדוייקת, ותמיד יוצא טעים וקוצר מחמאות!
קשה לי לבחור מתכון ספציפי, כי אני תמיד מנסה ומאתגרת את עצמי בדברים חדשים, אבל אם אני צריכה לבחור, נראה לי שהעוגה החביבה עליי היא עוגת לימון ויוגרט בזיגוג חמצמץ!
טעימה, פשוטה, כיפית, ופשוט מושלמת!
5 בינואר 2019 אירה הגב
התחלתי לאפות בעזרת הבלוג שלך לפני כעשר שנים כשעברתי לגור עם בן זוגי (בעלי היום). יש המון מתכונים שניסיתי ממנו, אבל כמה שהפכו לקבועים.
עוגת הגזר הבריאותית, בגרסת מאפינס פרווה, הייתה ארוחת הבוקר של הקטנה שלי לאורך כל 2016. היא הייתה אלרגית לחלב וזה הדבר היחיד שהסכימה לאכול בבקרים.
מאפינס פירות יער שלך שולטים אצלנו עכשיו בבקרים 🙂
בלונדיז פטל ושוקולד לבן זה ה״האורחים באים צריך להכין משהו מהר״ שלנו. עוגת השוקולד עם ענני קצפת, העוגה הקבועה לימי ההולדת של הילדים.
במשך שבועיים ניסיתי גם להכין מקרונים לפי המתכון המפורט שלך. הבית היה מלא בתבניות, קמח שקדים וקעריות ביצים. לא הצלחתי ככ. אבל זו כנראה אני ולא את 😉
בזכות הדיוק והירידה לפרטים מתכוני טארט מסובכים מרגישים קלים כמו מתכון מוכר למאפינס גזר. אז תודה על הכל ומזל טוב לבלוג!
5 בינואר 2019 טלי סנטו הגב
כעכ המאחלב הוא המנצח אצלינו בעיקר כי סנטימנטלי למשפחתינו ומככב בחגים ראש השנה ופורים, לדעתי המתכון הראשון שפורסם בפוסט אצלכם בפייס((: והמתכון הראשון שדרכו הכרתי את האתר הנפלא והעשיר. בהצלחה לכולם!!
5 בינואר 2019 מיטל הגב
וואו, כל המתכונים שלך מכבבים אצלי כמעט כל שבוע….
אני מאוד אוהבת את המתכונים שלך הם מרשימים מאוד וקלים להכנה. העוגה שאנינאוהבת הכי להכין אותה היא פטל, שקדים ושוקולד לבן גם במאמינס עושה את זה אישי וגם בתבנית אינגליש קייק. תמיד יש פטל במקפיא שוקלד לבן וכנל גם שקדים.
5 בינואר 2019 יעל שושני הגב
מזל טוב לך, נטלי, ולנו, לרגל חגיגות עשור לאתר מוצלח כל כך.
לפני כמה שנים, חיפשתי מתכון לחלה, שלא תכיל מוצרים מן החי, אבל שעדיין תהיה בעלת טעמים נהדרים. הגעתי אל המתכון של ״החלה הטבעונית המתוקה״, ניסיתי והתמכרנו, כל המשפחה. מאז, למרות שעברו כמה שנים, ולמרות שאינני טבעונית יותר ( בשל סיבות בריאותיות) זו החלה שאני מכינה מדי שבוע, כבר כמה שנים. הדף כבר מוכתם ומרופט, אבל החלה הזו, מדהימה אותנו בכל שבוע מחדש!
5 בינואר 2019 מתן כהן הגב
המתכון שאני מכין אותו הכי הרבה הוא: *עוגיות בראוניז ללא גלוטן*
תמיד המון מחמאות ולא מאמינים שזה ללא גלוטן!!!
מתכון מוצלח שתמיד מקבל ביקורות טובות ומעלפות!
מתכון מוצלח במיוחד ולא מאכזב. ומאפשר להנות גם לאנשים שריגישים לגלוטן
5 בינואר 2019 מל הגב
כל פעם אני מנסה מתכון אחר,אתמול זו היתה עוגת וניל חגיגית שכיכבה ביומולדת של בת 15. מתכון אהוב ומוצלח מאוד – עוגיות גרנולה עם הפתעה.
מתכונים נוספים : ריבת תות ביתית,קיש קישואים וריקוטה,גאלט סלק וגבינת עיזים,לחמניות פרמז'ן ושום,עוגת ביסקוויטים ותפוחי עץ מקורמלים,שטרודל תפוחי עץ עם בצק שמרים. ניסיתי מהבלוג שלך אינספור מתכונים ונהניתי מכל רגע.
5 בינואר 2019 דנה סיני הגב
ואוו… ממש ממש קשה לבחור. עשרות מתכונים שלך מככבים אצלי בסופי השבוע ואפילו בזכותם זכיתי בתחרות שבועות. אחת מהן מעולה במיוחד היא פאי שוקולד פיסטוק.. מושלמת. בהצתחה לכל המשתתפים
5 בינואר 2019 אודי הגב
וואו. מאוד קשה לבחור איזה מתכון הכי אני אוהב בבלוג, כי כל מתכון שלך יוצא מעולה!
אבל אם בכל זאת צריך לבחור אחת – זאת עוגת הטורט קוקוס עם קרם שוקולד וללא גלוטן – כי עשיתי אותה כ"כ הרבה פעמים – גם לפסח וגם לקרובי משפחה שרגישים לגלוטן, והיא תמיד אבל תמיד מתחסלת בצ'יק!
אני חייב להודות שחברתי לעבודה היא זו שהכירה לי את הבלוג שלך – ואני חייב לה תודות רבות, כי הבלוג שלך הקפיץ אותי מרחק שנות אור באפיה ואסתטיקה – ההקפדה על הפרטים הקטנים ועל הפשטות שבמתכון, וגם אם יש מתכונים ארוכים ומורכבים מאוד – את מצליחה להנגיש אותם לרמה שלא צריך לפחד או להזיע, וכל זאת מבלי להתפשר על איכות המתכון! וכמובן גם ההקפדה על האסתטיקה והצילומים! אני כמעט ולא קורא בלוגי אפיה אחרים, כי מי צריך כשיש אותך! מאחל לך לעוד הרבה שנות יצירה פוריה, תבורכנה ידייך!
עשרות מתכונים הכנתי מהבלוג שלך,רק אתמול זו היתה עוגת וניל קלאסית שכיכבה ביומולדת של בת 15.
מתכון אהוב במיוחד – עוגיות גרנולה עם הפתעה. מתכונים נוספים שאהבתי , לחמניות שום ופרמז'ן,עוגיות דאבל שוקולד צ'יפס,קיש קישואים וריקוטה,גאלט סלק וגבינת עיזים,ריבת תות,עוגיות בצק פריך,עוגת לימון וריבה. בקיצור הבלוג שלך מככב אצלי במטבח ואנחנו "נפגשות" על בסיס יומי.
5 בינואר 2019 איילת הגב
תודה על הבלוג המעולה שלך נטלי! רואים את ההשקעה וההתמדה והמתכונים באמת תמיד ברורים ונגישים.
קשה לבחור מתכון אחד כי כל קינוח שאני רוצה להכין אני קודם כל מחפשת אצלך והכנתי כבר עשרות מתכונים מהבלוג (ומהספר).
בכל זאת המתכון האהוב עליי הוא של עוגת שוקולד עם ענני קצפת, בעיקר בגלל הקישוט. כשהתחלתי לאפות ורציתי להכין משהו קצת מרשים הכנתי את העוגה הזאת וכולם כ״כ התרשמו מהקישוט שמאז הכנתי אותו המון פעמים וזה באמת מינימום השקעה ומקסימום הצלחה. זה גם גרם לי להעז קצת יותר ולנסות שילובים של מתכונים וקישוטים שונים (לרוב אני מכינה עוגה פשוטה עם קישוט יפה) וזה תמיד כיף נורא.
5 בינואר 2019 בלה שובי הגב
איזה כיף! עשור של הנאה ועשייה. אני מכירה אותך רק בשנתיים האחרונות, ובזכות האתר בני המשפחה זוכים לעוגות יום הולדת מיוחדות מהאתר. אני מאוד אוהבת את מתכוני העוגיות שמחכות לי לצד קפה חם ומנחם בתחילת היום ובסופו (כרגע זה בעיקר עוגיות חמאה דניות) הסירטון המופרט על הכנת אקלרים, נותן לי תקווה שיום אחד אצליח (למרות כמה נסיונות) שזה יצא מושלם כמו שלך…
רוב שמחה והצלחה בהמשך עשייה טובה.
5 בינואר 2019 עדי פיק הגב
וארט שוקולד בננות וקרמל. פרסמת תמונה שלו וחיכיתי כמה חודשים עד שפורסם המתכון וזה היה מדהים! הכנתי אותו שלוש פעמים (כי ההכנה ארוכה) והוא פשוט שלמות! וכל הזמן מבקשים אותו
5 בינואר 2019 ליאורה הגב
המתכון האהוב ביותר שלי מהאתר שלך הוא מוס השוקולד המושלם. הסיבה לכך היא שבעלי מאוד אוהב מוס שוקולד ותמיד ביקש ממני (מתחנן ) להכין לו אחד (או שניים או עשר ). הכנתי הרבה מוסים שונים מאתרים ברחבי האינטרנט, אבל אין ספק ששלך פשוט מושלם כמו שנקרא. במהלך הזמן שדרגתי את המתכון הפשוט בעיקר על ידי הוספת סוגי אלכוהול שונים – ליקר שוקולד, ליקר קפה ותמיד תמיד יצא מוצלח ביותר. מה שמעניין באתגר שלך הוא שהתאריך הקובע הוא יום ההולדת של בעלי 12.1, וכנראה אכין לו את המוס גם ביום זה.
מה שאני עוד אוהבת במתכון הוא הפשטות שלו ואפילו כעת כשיש לי תינוקת קטנה בבית עדיין אני מצליחה להכין אותו מדי פעם.
מזל טוב!!! איך שהזמן טס… גיליתי אותך ממש בתחילת דרכך, אין אף מתכון שאיכזב.
אני מכינה לא מעט מתכונים ואוהבת לגוון, אבל יש מתכון אחד שאהבתי אותו משלב קריאתו: בראוניז קרמל עם אגוזי לוז.
אני לעיתים משנה את סוג האגוז (מלך, שקדים, בוטנים) ותמיד זה מוצלח.
לעוד הרבה שנים של עשייה ויצירה מתוקה
5 בינואר 2019 הדס קורן הגב
מזל טוב על עשר שנות! באופן אישי אחד האהובים עלי ועל משפחתי זה הטארט לימון פטל וניל, אחת העוגות הטובות אבר! זוכה למחמאות מכל מי שטעם.
רוצה להגיד, שעבורי פרס לא יהיה לקבל עוגה מעשה ידיך, כי הכייף שלי הוא הכנת העוגה ועל כן הפרס הכי גדול יהיה להכין איתך וללמוד מאחת הטובות ביותר! חלילה לא מעבירה ביקורת , שלא ישתמע לא נכון פשוט בשביל חובבת אפייה התהליך חשוב לפעמים הרבה יותר מאשר אכילת העוגה עצמה 🙂
בכל מקרה , תודה על המתכונים ! מחכה לעוד הרבה שנות יצירה ״משותפת״ (-;
5 בינואר 2019 לילה ספלטר הגב
יש כל כך הרבה מתכונים מוצלחים ואני חוזרת על מרביתם לבקשת הקהל. השניים המבוקשים ביותר הם עוגות השמרים מבצק כרוך וכל פעם עם מילוי אחר ושונה. בנוסף, עוגיות הגרנולה ממכרות ביותר ואי אפשר בלעדיהן!
תודה על מתכונים נפלאים, לעוד עשור מוצלח!
5 בינואר 2019 אלינור הגב
אני אורחת קבועה באתר כבר כמה שנים טובות והכנתי לא מעט מהמתכונים, אבל העוגה שאני תמיד חוזרת אליה היא עוגת שוקולד מהירה עם ענני קצפת. כמה שהיא קלה להכנה ככה היא טעימה, שוקולדית ועשירה. היא מככבת אצלי בכל יום הולדת ותמיד קוצרת הצלחה.
אני רוצה לאחל לך עוד שנים רבות של עשיה פוריה.
5 בינואר 2019 עינב הרשליקוביץ הגב
לגמרי טארטלטים תפחים עם קרם שקדים. זה המתכון שהביא אותי לבלוג ומשם הכל היסטוריה.
בעלי היקר אוהב מאוד טארט תפוחים, אני לא חובבת מתכונים עם פירות. מצאתי את המתכון על מנת להכין לו בתבנית טארט גדולה אחת. ומאז זו "העוגה" שמבקשים ממני להכין לכל מפגש. לדעתי ממרח השקדים עושה את כל ההבדל וגם אני התמכרתי
העוגה המנצחת שלי היא שוקולד קפה קוקוס. תמיד מכינה ביום שישי בין כל ההכנות לשבת, אז צריך משהו זריר ופשוט. היא כל כך טעימה, כל מי שטעם התלהב. אני ממירה את ה-1/3 כוס חלב לשמנת צמחית.
5 בינואר 2019 יעלי הגב
העוגת מוס פיסטוק וקפה על בסיס בראוניז. הכנתי לאירוע משפחתי והיה מדהים! מאז רק מבקשים ממני את העוגה לכל אירוע משפחתי.
והעוגת מייפל קוקוס ודובדבנים חמוצים. בד"כ מכינה עם אוכמניות כי זה מה שיש הכי הרבה בבית אבל היא אורחת קבועה אצלנו.
5 בינואר 2019 דנה הגב
עוגת שוקולד קוקוס קפה! הכנתי אותה כבר מיליון פעמים וכנראה שגם אכין אותה עוד מיליון, בעיניים עצומות. עוגה מושלמת ליד הקפה. מוסיפה לה שקדים מלמעלה והחלפתי בקמח כוסמין.
מזל טוב נטלי! לחיי עוד עשור פורה טעים ומתוק כזה
5 בינואר 2019 ניצן הגב
עוגת גבינה אפויה קלאסית –
כמו כל המתכונים שלך שיצא לי להכין… מתכון פשוט מושלם! פעם ראשונה שהכנתי עוגת גבינה אפויה זה מהמתכון הזה. היא יצאה כל כך מושלמת, לא הפסקתי לקבל מחמאות (ואפילו השוואות לחיוב… מול בת משפחה שעושה עוגת גבינה אפויה לעתים קרובות!)
5 בינואר 2019 כרמית הגב
העוגה שלי זו פאי תפוחים כפרי.
בן זוגי אמריקאי וכשהתחלנו לצאת הוא סיפר לי שהוא הכי מתגעגע לפאי תפוחים אמריקאי אמיתי. כשהצעתי לאפות לו אחת הוא אמר לי שאין מצב שאני אצליח להגיע לטעם האמריקאי ושעדיף שאני לא אתאמץ כי הוא לא רוצה לבאס אותי. באיזשהו שלב החלטתי שאני לא שואלת אותו ופשוט אפיתי את הפאי הזה- הוא עף על זה! הוא אכל חצי עוגה בבת אחת מרוב הנאה. מאז זו העוגה האהובה עליו ( ונראה לי שהיא נמצאת בעשיריית הצפיות השנה בגלל כמות הפעמים שאני נכנסתי למתכון כדי להכין אותה 🙂 ).
נוסף לעוגת גבינה אפויה קלאסית שכתבתי עליה תגובה, המתכון של השושנים שמרים וקינמון גם הוא יצא פשוט מושלם. אני מכינה עוגות שמרים לא מעט, וזו פעם ראשונה שזה יצא פשוט מושלם! כל כך מושלם שכבר באותו שבוע חברות מהעבודה שחזרו אותו גם הן ויצא להן כמובן, מושלם!
5 בינואר 2019 דיקלה אפשטיין הגב
אלו העוגות שהכי נמכרות אצלי במשפחה …האחיינים שלי מטורפים עליהם …..
6 בינואר 2019 דיקלה אפשטיין הגב
קודם כל המון מזל טוב!!!!
האתר הכי טוב וקל לשימוש והכל מוסבר באופן פשוט… מקבלים עדכונים ואז ישר יש חשק להיכנס למטבח לאפות.
קשה מאוד לבחור איזה מתכון הכי אני משתמשת , כי את רוב הדברים שאני אופה במטבח לוקחת מפה.
אבל אצלי במשפחה מאוד אוהבים שוקולד ודברים פשוטים כי הם הכי טעימים!!!
המתכון שהכי הולך הוא העוגת שוקולד פרווה פשוטה שפשוט כל שבוע יש אותה אצלנו בבית באופן קבוע ובאירועי יום הולדת (בעיקר לאחיינים שלי שמטורפים עליה).
שיהיה המון מזל טוב והמשך עוד הרבה שנים ומתוקות 🙂
5 בינואר 2019 נועה אברהמי הגב
הכנתי לא מעט מהמתכונים באתר, אבל יש כמה שאני חוזרת אליהם שוב ושוב:
בוסטון קרים פאי – אחרי שסופסוף הצלחתי להכין קרם פטיסייר בהצלחה (לא רק שלא נשרף, גם בלי גושים), חיפשתי מה להכין עם זה חברה הציעה לי להכין את העוגה הזאת, והמתכון הראשון שקפץ בגיגול קצר היה המתכון שלך. מיותר לציין שלא ניסיתי עוד גרסאות…
קאפקייקס פררו רושה – איך אומרים? כמה פשוט ככה טעים
מילקי תות ושוקולד לבן – שילוב של שני המרכיבים האהובים עליי בתוך מתכון אחד פשוט וטעים ברמות!!
5 בינואר 2019 ציפי הגב
הרבה מתכונים שלך הכנתי ואהבתי. אתמול הכנתי את אחד האהובים – פונדנט פרווה. אבל המתכון המנצח ללא עוררין הוא לעוגיות אלפחורס. מדויק, פשוט ומספק עוגיות מושלמות. תודה והמשיכי כך!
5 בינואר 2019 חני הגב
הדובשניות!! הפכו להיות מ"מבשרי הסתיו" אצלינו בבית ביחד עם חצבים ונחליאלים.
5 בינואר 2019 סימה הגב
המתכון החביב עליי הוא בראוניז קרמל ואגוזי לוז.
חברה הכינה אותו, ומאז אני מכורה.
כל פעם שאני מכינה אותו אני מקבלת אינסוף מחמאות. שילוב טעמים מושלם, ואי אפשר לאכול כמות גדולה בבת אחת אז כולם יכולים לטעום 🙂
כל מי שזכה לטעום מבקש שאני אכין שוב, והשיא היה המנחה שלי לתואר שני – הכנתי את הבראוניז להגנה שלי על התזה והיא אמרה שפספסתי את הייעוד שלי בחיים (כשהיא מלקקת את האצבעות).
5 בינואר 2019 נגה הגב
עוגת אפרת! אמנם בתחרות צמודה עם עוגת שוקולד-קפה-קוקוס (בגרסת השקדים האחרונים), אבל עוגת אפרת מנצחת בבריאות ובמהירות.
6 בינואר 2019 דינה ש הגב
הכרתי את הבלוג שלך דרך חברה הכי טובה שלי לפני כמה שנים ומאז אני מכינה ומתנסה במתכונים הנפלאים ללא הרף! חייבת לומר שאני גם ממש נהנית להפנות אחרים למתכונים ולבלוג שכן הסיכוי להתאכזב מהם הוא אפסי
המתכון המככב שלי הינו לעוגת מוס שוקולד, קפה ואגוזי לוז.
בעלי אוהב עוגות פשוטות ובחושות לרוב אך ליום הולדתו רציתי עוגה קצת יותר מיוחדת ובגלל אהבתו לאגוזי לוז, החלטתי לנסות את העוגה הזו. זו הייתה הצלחה מסחררת ומאז הכנתי אותה לא מעט פעמים, בין היתר גם לחגיגת האירוסים של גיסי וכו'.
תודה רבה על מתכונים נפלאים ובלוג מושקע שמתעדכן כל הזמן ומלמד מאוד.
6 בינואר 2019 עדי קוצר הגב
ברכות נטלי היקרה!!
אין ספק שתחביב האפייה שלי קשור קשר הדוק לעוגיו.נט!
זה המקום הראשון בו אחפש מתכונים. הכנתי עשרות מהם, אבל אחד שאני באמת חוזרת עליו הרבה מאוד הוא קיש הפטריות. תודה מכל הלב❤️
המתכון שאני חוזרת אליו כמובן- הפיצה! אנחנו חולים על פיצה במשפחה והיינו מזמינים מדומינוס פעמיים בשבוע לפחות.. מאז שגיליתי את הבלוג ואת הפיצה הנהדרת אני אופה אותה כל שבוע, לדעתי הדומינןס לידינו פשטו רגל כי הפסקנו להזמין כל פעם שבאים חברים לילדים אני מכינה וכולם תמיד מתלהבים ומבקשים את המתכון!
6 בינואר 2019 רחלי הגב
חגיגות עשור שמח!
כמו שאמרו פה הרבה לפני- הכנתי אינספור מתכונים מבלוג. והמון המון מתכונים הם קבועים אצלי בבית…
אבל מבחינתי המתכון המנצח, למרות שהוא לא 'קליל' ודורש עבודה- הוא עוגת הבראוניס עם מוס קפה ומוס פיסטוק. הכנתי אותה כמה פעמים בכמה גדלים ווריאציות. בפעם האחרונה הכנתי אותי כקינוחים אישיים, קרצתי עיגולים של בראוניז ועליהם הרכבתי את שכבות המוס- שלמות בביס.
תודה על מאות מתכונים מושלמים שתמיד מתאימים לכל אירוע!
https://www.oogio.net/pistachio_mousse_cake_with_coffee_and_chocolate_brownies/
6 בינואר 2019 גל הגב
הרבה מתכונים טובים יש באתר, אבל העוגה שאני חוזרת אליה תמיד היא עוגת קפה קוקוס ושוקולד. היא טעימה מאד, קלה להכנה ומתאימה מאד עם הקפה 🙂 וגם כשמכינים אותה בגרסת הפרווה (אפילו רק מיים במקום החלב) היא מעולה.
6 בינואר 2019 אילנית דרור הגב
טוב אז ממה להתחיל…. קודם כל תודה ענקית על שיצרת את הבלוג הזה ושאת משתפת אותנו בחוויות וביצירתיות שלך. אני עוקבת אחרייך כבר כמה שנים טובות וכבר כתבתי פה לא אחת שלדעתי אחת החוזקות שלך זו הנגישות שלך לקהל שלך. וזה לא מובן מאליו לשמר קשר כזה לאורך 10 שנים. הפשטות שבהסברים. השיחה בגובה העניים, השיתוף הכן והדיוק בפרטים. כל אלה נותנים לי ביטחון מלא במתכונים שלך. הבלוג שלך פתוח אצלי על צג המחשב באופן קבוע ובתור אחת שאופה כל הזמן את תמיד הכתובת הראשונה שלי בחיפוש אחר רעיון. האפשרות גם לחבר בין מתכונים והרעיונות לגיוונים מאפשרים לי גם ליצור שילובים חדשים ולגוון. בקיצור אוהבת את הבלוג שלך מאוד ומעריכה מאוד אותך, את האדם שמאחריו!!!. ולעניין מתכון העשור שלי: עוגת שוקולד מהירה ו(ענני קצפת).עוגת השוקולד הזו יוצרה אצלי במטבח בשנים האחרונות, לדעתי מאות פעמים. בגירסת עוגה עגולה, מלבנית (מהספר המתוק) או בקאפקייקס אישיים עם סוכריות צבעוניים או בילעדיהן, כעוגת שכבות עם קרמים שונים ואפילו ככה , פשוטה בלי ציפוי, נטו עוגת שוקולד . זהו המתכון שלי לעוגות יום הולדת ועוגות שכבות כשאני צריכה רק הגימור או המילוי/הקרם משתנים. מכינה אותה גם בגירסה חלבית וגם בגירסת הפרווה. אחת העוגות הטעימות שכל בני הבית שלי אוהבים. בהחלט מתכון מנצח!!! זהו חפרתי… בהצלחה בכל בהמשך, בריאות אושר ונתראה בפורים.
6 בינואר 2019 נטע סופר הגב
עוגת לימון בזיגוג יוגורט חמצמץ.
אני חושבת שאני מכינה את העוגה הזאת בממוצע פעם בחודש, לפחות.
המשפחה של בעלי רגישים ללקטוז אבל מטורפים על לימון אז הפכתי את העוגה לפרווה כשהחלפתי את היוגורט בקרם קוקוס והוספתי לה פיסטוקים.
זו העוגה המבוקשת בכל אירוע משפחתי, קטן כגדול.
בקיצור, אחת המוצלחות אם לא *ה*.
6 בינואר 2019 אילנית גת הגב
הי, אז ראשית תודה על הבלוג , על המתכונים, על התמונות ובכלל…וקשה לבחור מכול כך הרבה מתכונים שאפיתי..אבל עם חייב…אז בחרתי דווקא את הקיש בטטה טימין ופרמזן שתמיד קוצר מחמאות וטעים! מקווה לעוד 10 שנים ויותר…
6 בינואר 2019 נטע הגב
יש אין ספור מתכונים שהכנתי מהבלוג שלך שזכו להצלחות. אני חושבת שהמתכון שחזרתי אליו הכי הרבה פעמים הוא המתכון לטרייפל לימון עם המסקרפונה והקראמבל אגוזי לוז.
אני ובן זוגי מחובבי הלימון ואיך שראיתי את המתכון חיפשתי סיבה להכין אותו, אני חושבת שעוד באותו השבוע הכנתי אותו והוא היה מדהים. לכן לאחד החגים הכנתי אותו לארוחה המשפחתית. כאשר כולם שאלו מה אני מכינה היה להם מבט מאוכזב בפנים שזה קינוח לימון. המבט הזה השתנה ברגע שהם טעמו את הטרייפל. מאז כמעט כל חג הם מבקשים שאני אכין אותו, וכל שנה הכמות עולה ועולה, בפעם האחרונה אני חושבת שהכנתי פי 4 מהכמויות במתכון.
6 בינואר 2019 קורין הגב
נהנת מאוד ומשתמשת הרבה בבלוג המהמם שלך
המתכונים אכן מאוד מדוייקים
המתכון שבו אני משתמשת הכי הרבה וחוזרת אליו שוב ושוב הוא המתכון לעוגת שוקולד בחושה פשוטה
המתכון הפך להיות מתכון הבית לכל עוגות היומולדת של הילדות שלי
מתכון מצוין שילדים ומבוגרים מאוד אוהבים
והמון הצלחה בהמשך!
6 בינואר 2019 דניאל הגב
קודם כל, מזל טוב לבלוג האהוב עלי!
בזכותך התחלתי לאפות ברמה גבוהה, להיפתח למתכונים חדשים ולאהוב אפייה בכל רמ"ח איברי.
את רוב המתכונים שלי אני לוקחת ממך, וקשה לבחור מתכון אחד אבל-הרולדת טירמיסו שלך היא אחד המתכונים האהובים עלי (קפה:). לכל מקום שאני לוקחת אותה אני מקבלת מחמאות. אומנם זו עוגה פחות מרשימה במראה משאר העוגות שלך, אבל היא כ"כ טעימה. ולכן, כאשר היה יום הולדת לאח של בן זוגי החלטתי להכין את העוגה, מה שלא ידעתי שבן זוגי תכנן לי הצעת נישואים באותו יום, וזו הפכה להיות עוגת האירוסין שלנו! והשנה, באותו תאריך הכנתי שוב את העוגה, שמסמלת אלי אהבה נצחית.
6 בינואר 2019 רים הגב
העוגה שאני תמיד חוזרת אליה היא עוגת הגבינה עם פיסטוק ולימון מ2012. עוגה קייצית מדהימה שתמיד קוצרת מחמאות. הגעתי למתכון במקרה כשחיפשתי מתכון שונה לשלב עוגת גבינה עם פיסטוקים. ודרך המתכון הכרתי את הדקואז, והתאהבתי. מאז אני מכינה לפעמים שילובים שונים דקואז שקדים/קוקוס/אגוזים.
עוגיות ספירלה קינמון ואגוזים ❤
מכינה אותן כמעט כל שבוע, הקינמון ממלא את עת הבית בריח של אפייה ואי אפשר להפסיק לאכול מהן!
6 בינואר 2019 ליאת הגב
כל המתכונים שלך מעולים וכבר הכנתי וניסיתי מלא, אבל האחד שמככב אצלנו תמיד כמעט בכל יום הולדת או סופ"ש זה קאפקייקס שוקולד עם סוכריות צבעוניות!!! גם ביתי בת ה 10 למדה להכין אותו לבד ותמיד מכינה לחברים בפעילויות של התנועה- כולם מחכים לקאפקייקס שוקולד של אביגיל 🙂
6 בינואר 2019 ריקי הגב
העוגה שלי היא עוגת תפוזים ופולנטה עם שקדים
היא מושלמת, רכה, רטובה ומתוקה במידה, מזכירה לי את עוגות הסולת שאני כ"כ אוהבת ומאז שנמנעת מגלוטן לא יכולה לאכול. אין מי שאכל ממנה ולא ביקש את המתכון
6 בינואר 2019 לינוי מלוך((: הגב
מזלל טובב 10 לעוגיו נט
להרבה שניםם טובות ומתוקות ומתכונים חדשים/מחודשים !!
אצלי העוגה שהכי הכנתי היא *פאי תפוחים כפרי* חחח וכל פעם שאני מכינה הטעם שונה מחדש חחח אבל תמיד טעיםם לכולם ולי. ותמיד הזיכרון התמידי שיש לי ממנה זה הבצק פריך חחח שתמיד מתפרק לי כשאני מעבירה אותו לתבנית פאי חחח אבל זה לא מפריע לעוגה להיות מי שהיא חחח ואני מיישרת ומתקנת חחחח עד שהיא ניכנסת לאפייה ויוצאת מושלמתת למרות התקלות בדרך חחחח [אבל שקט.. אפחד מהאורחים לא יודע, טעים להם 😉 ]
ובתכלס תודה ! על אינסופור מתכונים טעימים, יפיםם, קלים, קשים ובעיקר מיוחדים וטעימים.
אצלי העוגה שהכי הכנתי היא *פאי תפוחים כפרי* חחח וכל פעם שאני 0מכינה הטעם שונה מחדש חחח אבל תמיד טעיםם לכולם ולי. ותמיד הזיכרון התמידי שיש לי ממנה זה הבצק פריך חחח שתמיד מתפרק לי כשאני מעבירה אותו לתבנית פאי חחח אבל זה לא מפריע לעוגה להיות מי שהיא חחח ואני מיישרת ומתקנת חחחח עד שהיא ניכנסת לאפייה ויוצאת מושלמתת למרות התקלות בדרך חחחח [אבל שקט.. אפחד מהאורחים לא יודע, טעים להם 😉 ]
6 בינואר 2019 אולה הגב
קודם כל הבלוג שלך מהמם, אני מנויה להרבה בלוגים של אפיה (שגם הם מהממים) אבל תכלס חוזרת לשלך הכי הרבה.
המתכון שאני מכינה באופן קבוע הוא ללא ספק הגרנולה. מה שאני משנה בה- לא שמה אוכמניות מיובשות (אין לי מושג איפה מוכרים) ומוסיפה אגוזי לוז.
יש עוד המון מתכונים שאני עושה מהבלוג אבל זה המתכון שאני כבר זוכרת בע"פ ויש לו דרישה קבועה בבית.
6 בינואר 2019 מיכל סילבר הגב
אני תמיד מכינה מתכונים שלך. כלמתכון הוא הצלחה בטוחה, ויש כל כך הרבה אפשרויות, אז תמיד אני מנסה משהו חדש. אם זאת, במקרה שצריך להביא עוגה פשוטה לאנשהו, אקח את עוגת הלימון והיוגורט. היא כזאת מיוחדת ונהדרת ולא צפויה בכלל. תודה על ההשראה האינסופית שלך!
6 בינואר 2019 הילה סיטבון הגב
עוגת מוס פיסטוק וקפה על בסיס בראוניז עם כל קישוטי השוקולד הלבן והכל!!! – זה היה אתגר האפיה הראשון שלי, מאז עשיתי אותה שוב.. היא פתחה לי את הצ'קרה מה שנקרא לעולם הקונדיטוריה שאחריו נרשמתי לקורס קונדיטוריה ומאז ועד היום אני ממשיכה לאתגר את עצמי עם מתכונים שונים מהבלוג המדהים שלך.. מקרונים פבלובה ועוד… תודה לך.
6 בינואר 2019 איתי הגב
אני בדרך כלל אוהב לעשות כל שבוע משהו חדש, לכן לוקח לי המון זמן לעשות שוב מתכונים אהובים. אבל יש כמה מהמתכונים שלך שכן יצא לי לבצע שוב ושוב כי הם נהדרים:
עוגת שמרים קינמון טבעונית, שכל מי שאכל אמר שהיא מופלאה:
https://www.oogio.net/vegan_pecan_and_cinnamon_yeast_cake/
עוגת הגזר עם אגוזי המלך. מתכון פשוט, זריז ומספק:
https://www.oogio.net/carrot_walnut_cake/
עוגיות שוקולד צ'יפס, שיבולת שועל וחמאת בוטנים:
https://www.oogio.net/chocolate_peanut_butter_cookies/
עוגת גבינה יפנית, שהיא פשוט עננים בפה:
https://www.oogio.net/japanese_cheesecake/
קיש עגבניות ומוצרלה (בכל שבועות ואירוע משפחתי):
https://www.oogio.net/cherry_tomato_mozzarella_quiche/
ועוד מלא מלא מתכונים טעימים, שיצא לי להכין רק פעם אחת או פעמיים ועדיין לא יצא לי לחזור אליהם. תודה רבה על בלוג מדהים.
ההתלבטות מאוד קשה (!!!) בין עוגת דבש וארל גריי לבין עוגת שוקולד קפה וחמאת בוטנים.
עוגת הדבש היא אחת העוגות הטעימות שאכלתי ואני אומרת את זה בתור מי שעוגת דבש תהיה הבחירה האחרונה שלה!
אבל נראה לי המנצחת שלי (ושל המשפחה וחברים שלי) היא עוגת השוקולד קפה וחמאת בוטנים. מאז שהכנתי אותה בפעם הראשונה אני לא יודעת לספור כמה הכנתי אותה. תמיד מבקשים מתכון! ולכל אירוע מיוחד מבקשים ממני להכין אותה. עוגה מושלמת עם הטעמים שאני הכי אוהבת!!
המון מזל טוב על 10 שנים ושרק תמשיכי כי את גורמת לי לקום ולעשות את הדבר שאני הכי אוהבת בעולם!
6 בינואר 2019 לנה הגב
קודם כל מזל טוב! ותודה על מתכונים נפלאים ומדויקים! הכוכבות אצלי במטבח עוגת היום הולדת הקבועה היא עוגה שוקולד עם ענני קפצת ועוגת לימון ופטל.
הלוואי ואזכההה
6 בינואר 2019 מיטל הגב
עוגיות שוקולד צ'יפס רכות – הכי טובות שיש! https://www.oogio.net/soft_chocolate_chip_cookies/
שנים חיפשתי את המתכון המושלם. יום אחד במקרה הגעתי לעוגיות האלה שלך – ומאז זה סיפור אהבה! צריך עוגיות? זה המתכון!
6 בינואר 2019 טלי הגב
כל מתכון שלך הוא מנצח!
המתכון שאני הכי חוזרת אליו הוא כמובן עוגיות אלפחורס, מתכון מדהים, אין מי שטועם את העוגיות ולא מתעלף.
תודה רבה לך, על מתכונים מושלמים, מקצועיים ותמיד מנצחים, בזכותך האפיה הפכה להיות יותר קלה ומקצועית.
יום הולדת שמח לאתר!
6 בינואר 2019 שלומית הגב
פאדג' שוקולד וטחינה – הכי פשוט ותמיד מנצח. עם בן זוג טבעוני וחברים צליאקים שבאים להתארח, זה הקינוח שכולם מחכים לו. בכל פעם מוסיפה משהו לתערובת – אגוזים, חמוציות… ותמיד זה יוצא מושלם. גם החלה הטבעונית מככבת כשיש זמן ביום שישי. פעם צילמתי והעליתי תמונה לאינסטגרם וכשראיתי שיש תגובה שלך התרגשתי כאילו מינימום מרתה סטיוארט עשתה לי לייק 🙂
ומצטרפת למה שכתבו פה למעלה – עוגה מעשה ידייך זה פרס מתוק, אבל יום אפייה איתך – מתוק הרבה יותר.
תודה על בלוג נגיש ומפורט, על ההסברים והתשובות המהירות. ומזל טוב!
6 בינואר 2019 מעיין שם טוב הגב
העוגה שאני חוזרת עליה הכי הרבה היא העוגת שוקולד שמרים טבעונית, לא אני לא טבעונית ועדיין, זאת העוגת שמרים הכי טובה שטעמתי בחיים, אין פעם שאני מכינה אותה ולא מקבלת מחמאות מטורפות. אני אוהבת אותה כי היא צנועה- סהכ עוגת שמרים שוקולד אבל כל כך רכה וטעימה ונשארת טריה בחוץ (!!!!) למשך כמה ימים טובים, לעומת כל עוגת שמרים אחרת שיום למחרת כבר לא משהו. אין פעם אחת שאני לא מתבקשת להביא מתכון, והיא מתחסלת אצלי בשניות, כבר באותו יום נשארת רבע עוגה בלחץ.. בקיצור מושלמת! והיא פרווה, ככה שמתאימה אחרי כל ארוחה 🙂
6 בינואר 2019 שרון הגב
מזל טוב!! לעוד המון שנים יפות ומלאות במתכונים נהדרים!
אני מכורה לבלוג וסומכת על המתכונים שלך ב100%! ברור לי שכל מה שאכין מהבלוג ייצא מדהים! תודה רבה על כך.
לדעתי המתכון שהיא אהבתי הוא הפאי נקטרינות אגוזי לוז וקראמבל, מתכון מדהים ובתור אחת שמכורה לאגוזי לוז נהנתי מכל ביס והוא חוסל כבר באותו הערב. תודה:)
6 בינואר 2019 לירון זורר הגב
בחירה ״פשוטה״ כביכול, אבל רק כביכול – קאפקייקס שוקולד ומרנג עם סוכריות צבעוניות.
זה התחיל במתכון כפי שהוא – הקאפקייקס נראו נהדר והייתה בהן רק ביצה אחת (מה שהתאים מצויין למצב המקרר שלי באותו רגע) ואחרי האפיה גיליתי שמדובר בעוגת שוקולד טעימה טעימה, לא מתוקה מדי ורכה כמעט נמסה בפה. כל מה שתמיד חיפשתי בעוגת שוקולד נהדרת ולא מצאתי.
מאז הכנתי אותה עוד כ״כ הרבה פעמים – לפעמים כקקייקס, לפעמים עם אותו המתכון בדיוק רק כעוגה לשבת, לפעמים הגדלתי כמויות והכנתי אותו כעוגת יום הולדת לגן.
מה שבטוח זה שהיא עוגת בסיס מושלמת באמת שאפשר לעשות ממנה הכל – זה נשמע מעט, אבל בשגרה המתוקה של היום-יום זה הדבר הכי חשוב שיש, בטח לאמא עסוקה ❤️
6 בינואר 2019 איילת הגב
ואי, זה קשה, כי יש כל כך הרבה מתכונים נהדרים בבלוג! אבל יש מתכון אחד אהוב במיוחד, שקשור בסיפור מיוחד – סהרוני רחת לוקום. והנה הסיפור: כשהיינו ילדים, אחיי ואני, הספר האהוב עלינו היה "האריה, המכשפה וארון הבגדים". בסיפור הילד אדמונד מגיע לארץ הקסומה נרניה ופוגש במכשפה הלבנה, והיא מפתה אותו בממתק קסום שנקרא בספר "מעדן טורקי", תרגום מילולי של השם באנגלית. שנים פנטזנו אחיי ואני על המעדן הטורקי העלום הזה עד שגילינו שמדובר ברחת לוקום, ממתק נפוץ במחוזותינו. וזה היה מפח נפש גדול כי כולנו תיעבנו את הרחת לוקום. ואז הגיע הפוסט הזה והחלטתי לעשות תיקון. השגתי רחת לוקום באיכות טובה והכנתי את הסהרונים ומאז הם מככבים אצלנו, גם האחים שלי אוהבים אותם מאוד וגם הדור הצעיר התמכר. אז תודה רבה שבזכותך, ובכלל על הבלוג המקסים הזה, מזל טוב!
6 בינואר 2019 נועה טייס הגב
ואי יש 2 מתכונים שלך שרצים אצלי במטבח
הראשון פיננסייר פיסטוק שהתחיל בגלל שהייתה לי מחית פיסטוק שנקנה עבור קינוח אחר ונשאר במקרר ( וחס וחלילה לזרוק לזבל ) והמשיך מזה ש
1. כי אני מטורפת על פיסטוק
2. הוא קל להכנה
3. תמיד נשארים לי חלבונים שככה אני מנצלת גם אותם
המתכון השני הוא למלבי קוקוס ופירות יער שאותו אני מכינה כמעט לכל ארוחת חג בשביל כול שומרי הכשרות ואין פעם שהוא לא קוצר ים של מחמאות.
תודה על מתכונים מעולים ולעוד הרבה שיבואו
6 בינואר 2019 רני הגב
המון תודה על פועלך המבורך.
אני בוחר בשמחה את עוגיות ב-250 דולר.
מאחל לך עוד עשורים רבים של עשייה חיובית.
6 בינואר 2019 עומר שוקר הגב
המתכון שאני מכין הכי הרבה הוא: כדורי אנרגיה עם חמאת בוטנים, שיבולת שועל וגרעינים. כי תמיד כיף שלפני האימון יש איזה משהו מתוק ובריא לדחוף לפה שיחזיק אותך כל האימון הכדורים המדהימים האלה הם דיירי קבע אצלינו בבית
6 בינואר 2019 נעמה הגב
נטלי יקרה!!
מזל טוב!! אין ספק שהבלוג שלך הוא הבלוג המככב אצלי. יש לי מלאאא מתכונים מודפסים בקלסר וכמעט בכל חמישי אני אופה משהו שלך.
הרבה פעמיים משנה ומשדרגת לפי מוצרים שיש לי ומה שיותר מתאים אבל תמידד נהנית מהדיוק של ההסבר והכמויות.
הכי הרבה אני עושה את הפררו רושה – מתכון פשוט מושלם!!!!!! וגם את עוגת הבראוניז עם שכבת הקוקוס שבפעמים האחרונות אני משלשת כמויות אופה בתבנית ענקית חותכת לפסים יפים ומחלקת לאוהבים! מאחלת שתמשיכי להצליח!!
6 בינואר 2019 סיסי הגב
מזל טוב לחגיגות עשור נפלאות…. איחולים לעוד הרבה מאוד עשורים לאחד הבלוגים הממכרים והטעימים ביותר….
איך ניתן לבחור מתכון אחד??? כל מתכון שלך הוא הצלחה ללא עוררין.
אני חושבת שאני מלווה את הבלוג שלך ממש מהתחלה וראיתי את השינוי שהוא עבר. המתכונים כל כך קלים, מוסברים היטב, טעימים, מוצלחים ממש לפרטי פרטים, אפשריות שאת נותנת לכל מתכון ומתכון, זה פשוט תענוג (באופן אישי נראה לי שכל הבלוגים לאפיה שעלו לרשת אחרי הבלוג שלך, פשוט העתיקו את אופן העברת המתכונים ממך). כל כך שמחתי שלפני כשנתיים התחלת לפרסם את הבלוג שלך גם באנגלית. וזאת למה??? כי עד אז הצטרכתי לתרגם את המתכונים שלך לבני המשפחה בחו"ל :-).
שני מתכונים שאליהם אני חוזרת שוב ושוב הם פאי תפוחים כפרי ועוגיות שקדים. כל כך פשוט וכל כך טעים.
ואחרון חביב, רוב תודות על ההשקעה, ההתמדה, על העברת המתכונים באופן מקצועי אך פשוט, על המענה לשאלות ובעיקר תודות על עזרתך בשיפור האפייה הביתית של כל האופים והאופות המבקרים בבלוג שלך ובאתר שלך.
שאפו ענק – איחולים וברכות מקרב לב וטעם לעוד הרבה מאוד עשורים….. יומולדת 10 שמח
6 בינואר 2019 חגית הגב
טוב, לבחור מתכון אחד זה לא קל…
אני אלך על המתכון שבזכותו הגעתי לבלוג שלך ואליך ולכן הוא גם קרוב לליבי (ולבטני :-P) עוגיות שוקולד צ'יפס כמו באריזה הכחולה. שמאז הפכו להיות עוגיות שוקולד צ'יפס מושלמות (ובצדק).
חיפשתי מתכון טוב אחרי הרבה נסיונות כושלים וכך מצאתי את הבלוג. והכנתי את העוגיות האלה כבר כל כך הרבה פעמים שאפילו קניתי בשבילן צנצנת עוגיות שקופה וענקית שמעליה הדבקתי את עוגיפלצת שפיסלתי מפימו 🙂
6 בינואר 2019 קרין שנייד קנטי הגב
כשאני רוצה להכין משהו מתוק, הדבר הראשון שאני עושה זה פותחת את הבלוג שלך!
והמתכון המנצח הוא קי ליים פאי עם דובדבני אמרנה, בלי ספק בכלל. אני עושה אותו לרוב עם לימון פשוט, הוא עדיין מנצח.
לעוד עשור לפחות 😉
6 בינואר 2019 ורד הגב
ברכות על עשייה ושפע של מתכונים. אין ספק שהכול נכתב ומוגש באהבה לאוכל ולאנשים. גם אני נגשת לאתר דבר ראשון כשאני אופה, וכשיש ארוע מיוחד לוקח לי כמה שעות עד שאני מצליחה לבחור בין כל האפשרויות. אני אוהבת לנסות מתכונים חדשים אבל מאז שאנחנו ברילוקיישן יש לי הרבה פחות הזדמנויות. ובכל זאת חוזרת תמיד למתכון של הגרנולה וריבת התות גם לשימוש בייתי וגם כמתנות או לאירועי בית ספר. גם המתכון לפיצות מופיע על השולחן לעיתים קרובות (והוכרז הפיצה הטובה ever) אבל המתכון שנאפה כל שבוע באופן קבוע ביום שישי הוא החלה הטבעונית. מביא לנו קצת מהבית ששם לבית שכאן עם הרבה געגועים.
ודבר אחרון, תודה על התרגומים לאנגלית. מאוד כיף לי להשוויץ במתכונים שלך גם בניכר.
יישר כוח ומאחלת לך לפחות עוד עשור של עשייה מבורכת.
6 בינואר 2019 לאה הגב
קללללל.
מיום חמישי האחרון הכנתי 3 פעמים את קוביות עוגת הגבינה בציפוי שוקולד מריר ויצא סוףףףףףףףףףףף. קצר ים מחמאות. גם בטעם גם ביופי!
6 בינואר 2019 סמדר הגב
טוב זאת שאלה לא פשוטה, אחרי שאני עונה עליה אני נשארת עם תחושה של קיפוח כלפי המתכונים האחרים שמשרתים אוני נאמנה ומבלים איתי את כל החגים. לאחר התלבטות אני בחרתי ברולדת שוקולד חלבה.
הסיבה לכך היא שאני אופה מדי שבוע אבל לא את המתכונים המסובכים – לא יודעת להכין שכבות מוסים , לא לטמפרר וכרמל למדתי מהבלוג. אבל לא מפסיקה לאפות ונהנת מזה. אז למה רולדה? כי היא הכי קרובה למתכון שהוא לא רק טעים אלה יש לו גם לוק של "מבינה באפיה" 🙂 אז כשאני צריכה להרשים זו העוגה שלי ואף אחד לו יודע כמה היא קלה להכנה…
תודה על מתכונים מחממי לב תרתי משמע , כי זו הדרך שלי להרים את עצמי כשהנשמה יורדת.
6 בינואר 2019 סתיו הגב
מזל טוב לעוגיונט!!! קודם כל, זו הזדמנות מצויינת להודות לך על הבלוג המושלם. מהמתכון הראשון התאהבתי והיום כבר לא נכנסת למטבח בלעדייך. ניסיתי המון מתכונים מהבלוג וכולם היום מאוד מוצלחים. אמנם יש מתכון אחד שהוא האהוב עלי ביותר. במשך שנים אני אופה אך תמיד נרתעתי מלהכין פחזניות. משהו בקינוח הזה נראה לי מסובך ומורכב מידי. ניסיתי מספר פעמים להכין אבל התוצר תמיד היה פחזנית מאוד לא מגרה ותוצאה שיותר קרובה לפיתה מאשר לקינוח. ואז גיליתי מתכון באתר עם הסברים מאוד מפורטים. קצת פחות סקפטית נכנסתי למטבח ומילאתי אחר ההוראות שלב אחר שלב, ובפעם הראשונה (!) פחזניות!!! אמיתיות, שחומות ואווריריות. זה הרגיש כמו חלום שמתגשם. אז תודה לך שגרמת לי להתאמץ ולגלות שהכל אפשרי!
6 בינואר 2019 מיכל כ הגב
מזל טוב!! שמחה שבחרת לפתוח בלוג.
אין ספק שהבחירה קשה, רבים מהמתכונים מככבים אצלינו. ובכל זאת, הלהיט הוא קיש בצל פטריות וגבינת קשקבל. הילדים מטורפים על הקיש הזה , והוא נגמר עם הוצאתו מהתנור.
הקיש מככב בכל אירוע שלי ובכל מקום שבו אני מתארחת וקוצר מחמאות רבות.
המתכון שהולך לככב אצלינו בשנת 2019 היא עוגת שוקולד אמריקאית. הכנתי אותה בסוף השנה וללא ספק אכין אותה שוב ושוב.
6 בינואר 2019 רותם הגב
מזל טוב! היה לי קשה לבחור מתכון אחד, אז צמצמתי לשישה, וזה היה לא קל.
האול-טיימס-פייבוריט – עוגת גבינה אפוייה קלאסית. מצליחה לי תמיד, טפו, ומקבלת תמיד מלא מחמאות.
מיד אחריה – טארט שוקולד-קרמל מלוח, שהקישוט שלו בספר המתוק גרם לו לזכות אצלנו לכינוי טארט טרבלינקה. מקווה שהתגובה חבויה מספיק כדי לא לקבל מכתבי נאצה.
מבין הבחושות – הבת שלי הכי הכי אוהבת שאני מכינה עוגת שיש קינמון.
מאפינס אוכמניות של סטארבקס מאד פופולריים פה, ומהעוגיות – ספקולוס.
לדעתי לא נפלתי עם אף קיש מהאתר, אבל הכי הכי הוא תמיד קיש פטריות ביין לבן עם אגוזי מלך.
הי נטלי !
תודה ענקית על הבלוג המושקע והמדהים שלך.
המתכונים תמיד ברורים מגוונים ומלאי השראה.
המתכון האהוב עלי עד כה היה עוגת גבינה קלאסית:
https://www.oogio.net/classic_cheesecake/
עוגת הגבינה הראשונה שעשיתי אי פעם, היא יצאה נהדר ונתנה לי ביטחון לנסות עוד ועוד מתכונים גם אם נראים לי מסובכים.
זו קלסיקה שלעולם לא ימאס ממנה !
תודה רבה והצלחה ענקית בהמשך !
6 בינואר 2019 ויקי גורשטיין הגב
וואו נתלי, זה ממש לא יאומן שעברו כבר 10 שנים. המתכון שאני הכי מכינה מהבלוג הוא: פאי שוקולד מריר. פאי השוקולד הכי טעים שאכלתי מימי. כל מי שטועם אותו מתאהב בו. הילדים שלי משוגעים עליו ותמיד מבקשים שאכין להם אותו.
רציתי לשתף אותך גם בזכרון הראשון שיש לי מהבלוג שלך. לדעתי הוא ממש היה בחיתוליו אז ואני רק התחלתי לקרוא בלוגים. באותם ימים התחלתי לאפות לחמים וחיפשתי מתכון ללחם. אני זוכרת שמצאתי את הפוסט שלך שבו סיפרת על ארוחה עם חברים, הלכתם לשוק האיכרים וקניתם כל מה שאתם צריכים ואז הלכתם לאחד הבתים לבשל ארוחה שבה הכנת את הלחם. ברור שהכנתי את המתכון של הלחם התאהבתי בבלוג שלך ומאז אני קוראת אותו.
950 מתכונים זה ממש מעורר גאווה. מאחלת לך שתשיכי לתת לנו הקוראים מתכונים טעימים ומדויקים כמו שאת עושה עד היום.
6 בינואר 2019 מאיה וייס הגב
הבלוג שלך נהדר – עלי והצליחי עוד 10 שנים טובות, לפחות.
העוגה המוצלחת ביותר – טיראמיסו קלאסי…ללקק את האצבעות וליהנות מכל ביס. תודה.
6 בינואר 2019 תמר נחום הגב
לעוד הרבה שנים פוריות יצירתיות וטעימות !
לגמרי בזכותך הפכתי לאופה ממש ! אמא שלי לא אפתה כמעט כלום בילדותי(חוץ מעוגיות חמאה מושלמות בטוסטר אובן)
כך שזה לא מהבית אלא לגמרי בזכות המתכונים המדויקים וההסברים המושלמים אני מודה לך מכל הלב הרווח כולו שלנו !
ישנם הרבה מאוד מתכונים שעברו תחת ידי מהבלוג פשוט בגלל הצורך והיעילות הכי הרבה עוגת שמרים פרווה (חלבה ושוקולד) ובגזרת המלוחים החלה המתוקה לשבת וקיש בצל ושקדים.
תודה רבה ,תמר.
6 בינואר 2019 יונית הגב
האמת שיש הרבה מתכונים מפה שאימצתי לחיקי. אבל הבולט מבינהם ללא התלבטות הוא המתכון לחלות נוטלה. הגעתי למתכון ממש במקרה שבעלי התחתנו והייתי צריכה לאלתר קינוח עם נוטלה כי בעלי מכור קשות לממרח האהוב. חיפשתי בבלוג שלך את המילה נוטלה וזהו אחד הקינוחים שתפסו את מבטי. מיותר לציין שהוא מאוד אהב את המתכון והאמת שגם אני התמכרתי (במיוחד לבצק הנדיר שמככב אצלי במטבח).
נטלי מהממת, תודה רבה על מתכונים מעולים שתמיד מצליחים וקוצרים מחמאות ועל החשק שאת עושה לי להכנס למטבח 🙂
6 בינואר 2019 ברוריה הגב
מזל טוב ליום ההולדת העשירי של האתר והמון תושה על האתר הנפלא שהקמת!
המתכון שהכי אהוב ונאפה אצלי במטבח בתדירות גבוהה הוא המתכון לעוגיות שוקולד מושלגות. ילדיי מאוד אוהבים את העוגיות האלו ובכל פעם מבקשים שאאפה להם אותן.
השנה בני התחיל את לימודיו במסגרת של פנימיה וליומו הראשון הכנתי לו קופסה מלאה בעוגיות השוקולד המושלגות, מותר לציין שמאז כמעט בכל סוף שבוע כשהוא חוזר הבייתה אני מכינה לו אותן בעקבות בקשות של חבריו לפנימיה שמתענגים על טעמן של העוגיות.
6 בינואר 2019 מיכל הגב
פרסבורגר פרג כמובן. מושלמת.
6 בינואר 2019 אורטל הגב
מזל טוב יש לך בלוג מצויין.
המתכון שאני חוזרת אליו הכי הרבה הוא מאפיין פירות יער ויוגורט. אני תמיד מכינה כמות גדולה ושמה אותם במקפיא.
פעם ראשונה כשהכנתי אותם זה כשבאו חברים במפתיע ולא היה לי מה להציע להם אז הכנו ביחד מאפינים ומאז הם נשארו דיירים קבועיים במטבח.
https://www.oogio.net/individual_yogurt_cakes_with_berries_and_chocolate/
6 בינואר 2019 ליטל הגב
איזו תחרות מגניבה!
המתכון האהוב עלי הוא הטירמיסו הקלאסי.
הוא פשוט, מהיר וקל להכנה.
לגמרי הקינוח שלי כשאני צריכה להכין משהו מושקע וממש (ממש!!!) טעים ואין לי זמן!
6 בינואר 2019 טליה הגב
ואוו כל כך הרבה מתכונים עשיתי והמלצתי
אבל זה שתמיד אני חוזרת אליו זה בראוניז פרווה
כי הוא קל, פרווה אם צריך ואם לא אז כיף לשדרג
במלא שוקולדים שווים ובגלל שאין חמאה אז הוא ייצא פחות כבד גם עם השדרוגים
אחד השדרוגים המוצלחים היה סניקרס בייטס שפשוט נמסו בתוך הבראוניז ונתנו חתיכות עם הפתעות
6 בינואר 2019 אורלי הגב
באחד מהמתכונים רשמת שבראוניז זה קינוח שאף פעם לא ימאס לך להכין. אני כל כך מסכימה איתך ולמרות שיש כמה מתכונים שיצא לי להכין מספר פעמים, יש אחד שיש לו כל הזמן ביקוש ומתחסל בשניות: https://www.oogio.net/chocolate_toffee_and_hazelnut_brownies/
בפעם הראשונה שהכנתי את המתכון רצתי כל שניה לאינטרנט לבדוק מה צבע הקרמל הרצוי והאם אני עושה נכון 🙂
מזל טוב ליום ההולדת העשירי של האתר 🙂
6 בינואר 2019 אופיר הגב
קודם כל חייבת להודות לך על הבלוג המושלם שלך, עם התמונות המגרות והמתכונים הכי מפורטים, ממש מרגישה כאילו את לידי במטבח ואין לי שום סיכוי לפשל. הכנתי מלא מתכונים שלך, מטארט פארי ברסט דרך שוויצריה הקטנה, שוקטים מופלאים, לחמים, בחושות ומה לא? אבל המתכון שגרם לי להיכנס למטבח שוב ושוב, בשעות לא שעות (ולפעמים גם בכמויות מסחריות) הוא הדובשניות מייפל וקינמון מקמח מלא. לא רק שכל מי שטעם אותן התמכר, סבתא שלי ז"ל הייתה מחייכת רק כשהייתה רואה אותי מוציאה תבנית של עוגיות מוכנות מהתנור. היא הייתה משוגעת על דובשניות, והייתה מוכנה לאכול רק את זה, לא הייתה מסיימת בחיים עוגיה שלמה אבל הייתה מאושרת מביס אחד. תמיד נתנה לי "הוראות הכנה"- שיהיו רכות רכות ומלאות אבקת סוכר. לשמחתי, זכיתי להכין לה דובשניות עד יומה האחרון ומאז שנפטרה (לפני כחודש) העוגיות האלו קיבלו ערך מוסף עבורי ואין סיכוי שאוותר עליהן. תודה לך על הזיכרון המיוחד הזה! מחכה לעוד מתכונים והפתעות.. ומזל טוב!!!
6 בינואר 2019 יואב הגב
אהלן מוכשרת אחת!
קודם כל אני לא יודע מה הייתי עוה בלי הבלוג שלך אין עליו!
אני כמעט כל פעם עושה את הטארט שוקולד של ז’אק זנה.
תמיד יש לי בצק פריך במקפיא . ושאני צריך להכין עוגה למישהו אני מוציא תבצק מרנרנג ומכין גנאש .
וכמו שאמרת בפוסט של הטארט שהפשטות מנצחת !והיא באמת מנצחת!
תודה רבה לך תמיד❤️
6 בינואר 2019 דפנה הגב
עוגיות שקדים ממכרות!!
לגמרי ממכרות!
מאז שאני מכינה חלב שקדים בבית אני גם מכינה בפועל יוצא את העוגיות האלו. או אולי להיפך? 🙂 שאריות השקדים שנותרות מהסינון לחלב הן חומר גלם מעולהלעוגיות המופלאות האלו.
יומולדת 10 שמח! לעוד הרבה שנים פורות ויצירתיות.
6 בינואר 2019 טל הגב
וואו לבחור מתכון אחד? אין מצב….
הכי הכי אהוב על ילדיי ובעלי – מאפי קינמון ופקאן (אצלינו בלי פקאן) המכונים שבלולי קינמון… הם לעולם יהיו ברירת המחדל אם אשאל מה לאפות. אבל חוץ מזה – עוגת לימון ויוגורט, עוגת גבינה קלאסית ויפנית, עוגות שוקולד, טארט שוקולד מושלם, שוקולד פקאן עם קצפת פרלינה, חלות, ועוד ועוד ועוד… מאוהבת בבלוג ובמתכונים המקצועיים והמדוייקים שפשוט מצליחים! וגורמים לי להראות ממש טוב… (:
6 בינואר 2019 אורנית הגב
אני בטוחה שאני לא היחידה, אבל המתכון שלי הוא העוגיות בראוניז ללא גלוטן. 🙂 כל שנה בפסח החבר'ה הצליאקים במשרד יודעים שאורנית מגיעה עם משלוח מיוחד, וכשבא לי לפנק אנשים במשרד אני מביאה איתי כמה עוגיות שנאמר עליהן שהן "הדבר הכי טוב שאכלנו בחיים" (בגלל המלח גס). 🙂
6 בינואר 2019 יערה הגב
המתכון שלי היא עוגת בראוניז עם טופי קרנץ' מלוח וגנאש שוקולד.
זה היה המתכון הראשון ה"מושקע" שאי פעם הכנתי.
עד גיל מאוחר (נגיד 25) הייתי שורפת מאכלים, מבלבלת כמויות, מחסירה ביצים, שוכחת סוכר וגם כמובן, שורפת מגבות.
מתישהו נפל האסימון, המתכונים יצאו נאמנים למקור, אבל עדיין היו מאוד פשוטים.
יום אחד הגעתי למתכון הבראוניז שלך, והכרתי את האתר. מאז בכל אירוע אני מאתגרת את עצמי עם מתכון אחר ועם שיטות הכנה שהולכות ונהיות מסובכות (את הפארי ברס עדיין לא הצלחתי, אחרי 2 ניסיונות כושלים מפוארים!).
אבל את המתכון הזה אני חולמת להכין שוב, כי כל פעם אני מתפתה להכין עוגה אחרת שלך שעדיין לא הכנתי.
תודה על מתכונים מעולים, שגורמים לכולם לשכוח את המגבות השרופות, הבראוניז בלי הסוכר והפשטידה בלי הביצים, ולחשוב שעברתי קורס קונדיטוריה.
6 בינואר 2019 רועי הגב
פאי פיסטוק לימון ובזיליקום או כמו שאחותי קוראת לו ״העוגה הכי טעימה בעולם״
6 בינואר 2019 יעל הגב
לא להאמין שעברו כבר 10 שנים!
המתכון אליו אני חוזרת כל פעם הוא עוגת הגזר הבריאותית כי אני מתה על עוגות גזר והיא פשוט מעולה ומהירה.
הרבה מזל טוב על יום ההולדת לבלוג ולעוד שנים רבות של פעילות!
6 בינואר 2019 נטלי אחרת.. הגב
950 מתכונים ולבחור אחד? זה לא קצת התעללותי???
יכולתי להתלבט שוב ושוב אבל מרגע שפורסם מתכון ה"פארי ברסט פרלינה, פקאן ושוקולד מריר"
אז זהו זה.. קל להכנה באופן יחסי, תמיד מצליח, קוצר מחמאות, מתאים להכל כולל בגרסת פרווה (ואני שומרת אז זה ממש נדרש), מרשים להחריד רק מלשמוע את שמו (תנסו להגיד לחברה טובה הכנתי פארי ברסט.. או שהיא תרייר או שבעלה ירייר והיא תאגרף יד בשקט בלתי מוסבר).
בקיצור כולם טובים וביניהם מעולים שאני מכינה שוב ושוב אבל ללא ספק מבחינתי…
פארי ברסט בכל גרסה שהיא ובפרט בגרסת הפרלינה, פקאן ושוקולד מריר.
מזל טוב נטלי, החיים השתנו בשבתות, חגים ואירוח בכלל בזכותך. איך אומר בעלי "אני רק לא מבין למה מרגע שגילית אותה יש יותר שקדים טחונים קצפות ואבקת סוכר מקמח חלב וסוכר". חיבוק חם ושוב, מזל"ט גדול תמשיכי ותצליחי.
6 בינואר 2019 אפרת הגב
עוגת אפרת, בגרסה הטבעונית שעשיתי לה. מעולה, מפילה לסתות לאורחים וחברים מאז ומתמיד!
6 בינואר 2019 בר הגב
העוגה הכי אהובה אצלנו במטבח היא עוגת הגבינה הקלאסית!
אף פעם לא מתפספסת, טעימה בטירוף ומתחסלת תמיד, אפילו בלי יותר מדי רגשות אשם על הקלוריות..
לאחרונה גיליתי ששותפתי למשרד מכורה גם היא לעוגות גבינה וגם היא קיבלה פרוסה מהעוגה האחרונה כמובן שלא נשאר פירור.
לשדרוג, בחורף, אני מקשטת את העוגה בתותים טריים, כי אם יש משהו שהוא אפילו טוב יותר מעוגת גבינה קלאסית, זה עוגת גבינה עם תותים!
6 בינואר 2019 יוכבד הגב
אני כ"כ אוהבת את המתכונים שלך!!
הכל כ"כ מדוייק וטעים ואף פעם לא התפקשש לי!
אחד המתכונים שללא ספק אני חוזרת אליו כמעט כל חודש הם הקישים המדהימים שלך!!
כמובן שכל שבוע אני עוקבת אחר המתכון החדש או בודקת מה אפשר להכין לשבת שיהיה טעים וקליל 🙂
אני גם מאוד אוהבת את הגמישות במתכונים שלך והטיפים שאת משאירה לנו למטה..
וגם, הכי חשוב, שאת עונה לנו על כל השאלות במהירות האפשרית!
6 בינואר 2019 מיה הגב
כל כך הרבה מתכונים מעולים שתמיד מדויקים ומצליחים אבל בחרתי דוקא במשהו פשוט ומושלם עוגת שוקולד בחושה מהירה כל יום הולדת בגן בית הספר. הילדים תמיד מרוצים ומבקשים תוספת או שהעביר לאמא שלהם מתכון
6 בינואר 2019 הדס הגב
המתכון שאני הכי חורשת עליו הוא הבראוניז שוקולד פרווה- יש דרישה במשפחה לפרווה וזה פשוט מתכון מעולה שבכלל לא ניכר בו זה שהוא פרווה ואבקת הנוגט כל כך משדרגת אותו!!
6 בינואר 2019 תכ הגב
העוגיות שאני הכי הרבה מכינה ומפנקת בהן כל חברה או יולדת הן האלפחורס המושלמות שלך 🙂
מצרפת לכל מתנה, ומשום מה כולם זוכרים לי את האלפחורס ולא את המתנה (למרות שאני משקיעה על מתנות יקרות…)
ואפילו שבקשת לבחור רק מתכון אחד, אני לא מתאפקת והעוגיות שוקולד חמאת בוטנים חצי חצי מושלמות לא פחות ומככבות אצלנו גם…
6 בינואר 2019 נעמי רוט הגב
כמו שכולם כאן כבר כתבו הבחירה לא קלה בכלל! אבל אם אני צריכה לבחור את המתכון שאני הכי מחוברת אליו אז אבחר בעוגיות שוקולד לבן קרמליות. כשאני והבן זוג שלי היינו ממש בתחילתו של הקשר הוא לקח אותי לטייל בדרום. לכבוד הטיול הזה הכנתי לנו את העוגיות המופלאות האלו, והשאר היסטוריה (וצפויה השנה אפילו חתונה טפו טפו). הוא טוען שיש במתכון קמצוץ קסם שעבד עליו וככה כבשתי אותו 😉 ואני תמיד אוהבת לחזור ולהכין אותן כי הן מסמלות בשבילנו התחלה קסומה.
מזל טוב עוגיונט אהובה!
מזל טוב! מאוד קשה לבחור מתכון אחד, כמעט כל מתכון עושה חשק לנסות, יש כמה שאני תמיד חוזרת אליהם ותמיד נכנסת בסופ"ש קודם כל לבלוג שלך כדי לחפש איזה עוגה או עוגיות לאפות. אם בכל זאת צריך לבחור אז את העוגיות של גילי: ביסקוטי עם מלא אגוזים מקמח מלא, מאוד אוהבת שאת משלבת קמח מלא במתכונים ככה שיש פחות נקיפות מצפון… לעוד הרבה שנים של עשייה ואפייה!
7 בינואר 2019 יסמין הגב
קודם כל מזל טוב!!! וואו עשור… איזה כיף (לנו בעיקר :))
תודה רבה על השנים הרבות בהן את מלווה אותנו ובאמת מאפשרת גם למי שלא חלם על זה לפרוש כנפיים בעולם האפייה. אוהבים אותך!
לגבי המתכון האהוב זה באמת קשה כי אצלנו יש כבר מספר לא מבוטל של מתכונים ששבנו אליהם שוב ושוב אבל אם צריך לבחור אחד אז חד משמעית עוגת השמרים הטבעונית! בתור אדם לא טבעוני שמאמין שחמאה היא טעם ומהות החיים לא האמנתי שעוגה טבעונית יכולה להיות כל כך מושלמת!! הכנתי אותה עשרות רבות של פעמים ולמעשה הבצק של העוגה הפך לבצק השמרים הקבוע שלי למאפים מתוקים.
כל עוגה מהבצק הזה (המקורית וגם אחרות) קצרה מחמאות רבות, התאימה גם לטבעונים ושומרי כשרות ללא שום םשרות על הטעם וכמובן הייתה כיפית וקלה להכנה. תודה נטלי!!
7 בינואר 2019 רוני הגב
מזל טוב! הזדמנות טובה להגיד תודה על החשק לאפות שהמתכונים והתמונות יצרו אצלי. המתכון האהוב עליי הוא מאפינס שוקולד ושמן זית. גם כלום עבודה, גם תמיד טעים וגם מסתדר עם המצפון כי שמן זית זה בריא 😉 מעולה לארוחת בוקר מושחתת לקחת לדרך או לקפה שאחרי העבודה או הלימודים.
7 בינואר 2019 מיטל דישראלי הגב
מצחיק לדעת שעברו 10 שמים, כי אני עוקבת אחריך ואחרי היצירות של בערך מהרגע שהתחלת.. אין לי עוגה ספציפית או עוגייה ספציפית שאני חוזרת אליה, כי כל הזמן אני מנסה דברים חדשים. מה שבטוח המתכונים שלך היו איתי לכל אורך השנים ( אירוסים של אחי, עוגיות ועוגת אלפחורס, ימי הולדת וכו'. כבר יש מסורת של בחירת תמונה של העוגה וואני מכינה :)..
המתכונים שלך היו איתי וימשיכו להיות איתי ועם משפחתי ותמיד היו חלק מהזכרונות שלנו כמשפחה, אז תודה ומאחלת לך עוד המשך של עשייה ונתינה …
7 בינואר 2019 מירב זעירא הגב
אפשר להגיד ש 99% מהקינוחים שאני מכינה הם מהספר/מהבלוג, אין פעם שלא עפים על הדברים שאני מכינה. המתכונים פשוט מעולים !!!!! גם המתכונים המורכבים יותר 🙂 אז קודם כל תודה על מתכונים טובים והסברים מעולים.
קשה נורא לבחור מתכון אחד מבין כל כך הרבה שאנחנו אוהבים. בספר יש 2 מתכונים שאני חוזרת עליהם כל פעם מחדש. הם הפכו להיות עוגות הבית אצלנו :
עוגת גבינה אפויה עם בסיס של ביסקוויטים. לפעמים במקום ביסקוויטים אני שמה עוגיות לוטוס. העוגה כל פעם מתחסלת כאילו זו פעם ראשונה שאנחנו טועמים. עם הציפוי אני כל פעם משחקת. לפעמים שמנת חמוצה עם אבקת סוכר, לפעמים ריבת חלב, לפעמים גנאש שוקולד.
יש גם את העוגת שוקולד יום הולדת בספר כשגם שאין כלום בבית תמיד יהיו מצרכים להכין אותה. אני לפעמים שמה יוגורט במקום השמנת חמוצה אם אין בבית. לא להאמין כמה התלהבות יש מעוגת שוקולד בחושה. כמה פשוטה אבל כוכבת !
7 בינואר 2019 עינת הגב
המתכון הראשון שהכנתי מהבלוג שלך וזה שהפך לקבוע אצלי הן לחמניות שום ופרמזן
המתכון פשוט ואין מצב לפספס איתו, אצלי בבית כטלם עפים עליו, ואין טיול משפחתי שאני לא מכינה אותו
7 בינואר 2019 שני דליות הגב
מזל טוב נטלי. עשור מכובד ומלא בצבע וריח.
אז באמת קשה לבחור מתכון. אני הגעתי אל האתר שלך אחרי שכבר התחלתי לעסוק באפייה. אני חושבת שהגעתי אליך בחיפוש אחר כדורי שוקולד שניתן לטבען והגעתי לכדורי השוקולד המהממים שמככבים אצלי באופן ספונטני כל פעם שלמישהו מתחשק איזה כדור מתוק (לפעמים עם שמנת לפעמים עם חלב קוקוס). העוגה המנצחת שלי היא פאי תפוחים ופטל עם קרם וניל ופירורים. עוגה יפה ועדינה מלאה בטעמים רכים מאוד. כולם אוהבים. אבל האמת היא שהמתכון המנצח, באופן בלתי מעורער, שתמיד אני מכינה כמות כפולה מכינה רבע ומקפיאה את הבצק במנות הוא העוגיות שוקולד צ'יפס המושלמות שלך (למרות שגם המתכון עם הפקאן והמלח מעולה), אבל הילדים רוצים רק את זה….ולא רק הם: https://www.oogio.net/choc_chips/
**לאחרונה בזכותך הגעתי לחלת חצי-כוסמין של קרוטית. היא מעולה. הכי טובה שאפיתי. וגם עיצבתי אותה עם 6 צמות
7 בינואר 2019 הדסה ארד הגב
תודה רבה על עשר השנים הנפלאות שאני צופה ומכינה את העוגות וגם ממליצה בחום לכל חברותי.
כל כך הרבה מתכונים זכו להצלחה מלאה אם זה בחגים או ברירטועים משפחתיים או כלארוחת שישי בערב.
המתכון של עוגת קפה שוקטולד וקוקוס היא הבחירה שלי טעימה קלה להכנה ואהובה על כולם.
7 בינואר 2019 ליעד הגב
עוגת מוס שוקולד, פיסטוק ופטל- העוגה הראשונה של "גדולים" שעשיתי, זו שהקפיצה אותי מדרגה מעוגות בחושות לעוגות עם שלבים שמצריכות תכנון.
לנצח יהיה לה מקום נוסטלגי אצלי בלב. מעבר לזה שהיא פשוט טעימה באופן היסטרי.
7 בינואר 2019 נעה הגב
בחירה קשה – הכנתי כל כך הרבה מתכונים מהאתר והתוצאה תמיד טעימה כל כך. אבל אני חושבת שהמתכון האהוב ביותר הוא עוגיות חמאת בוטנים ושוקולד טבעוניות: מתאימות לטבעונים, לצליאקים, אהובות על הילדים, כל כך קלות להכנה, ומפיצות ריח של במבה בכל הבית 🙂 תודה רבה על כל המתכונים הנהדרים לאורך השנים!
7 בינואר 2019 איריס פשניצה הגב
הגעתי לבלוג כי חיפשתי מתכון מנצח לעוגה כושית פשוטה לימי הולדת וסתם כדי לפנק את הילדים.
אז מצאתי את המתכון -עוגת שוקולד עם סוכריות צבעוניות – שהפך למועדף אצלנו ועל הדרך גיליתי את הבלוג ומאז אני מנויה קבועה 🙂
7 בינואר 2019 חן שוקרון הגב
וואו! עשור זה ממש תקופת חיים משמעותית. אין לי מתכון ספציפי, אבל זו הזדמנות מצוינת להגיד לך שאת מדהימה ומהווה השראה לי ולחברי הבלוגרים בחריצות, יצירתיות, כשרון ועשייה.
מאחלת לל עוד המון שנים של יצירה פוריה ומבורכת ♥️
7 בינואר 2019 ריקי הגב
מזל טוב לרגל חגיגות העשור!!
הבלוג בדיוק בגיל של בני הבכור!
העדפתי האישית היא לגוון כמה שיותר ולהשתדל לא לחזור על אותם הקינוחים כשאני מארחת (כדי להפתיע את האורחים בכל פעם מחדש אבל גם כדי לא לשעמם את עצמי). עם זאת, יש עוגה אחת שתמיד ימצאו לה חומרי גלם זמינים בבית, קלה להכנה, טעימה ביותר ועמידה בכל מצב (גם בתנאי שטח מאתגרים) – עוגת קפה, קוקוס ושוקולד.
לעוד הרבה שנים יצירתיות, מתוקות וטעימות!
7 בינואר 2019 קורל הגב
עוגיות טחינה- הכנתי כבר עשרות פעמים! 🙂 זה התחיל מהבן זוג שמאוהב בחלבה (בניגוד אליי) והתאהב בעוגיות במבט ראשון, המשיך במשלוח קבוע אחרי שכל החברים בעבודה היו מבקשים, אפילו המשפחה המורחבת נכנסה למעגל! וככה לאט לאט גם אני התמכרתי 🙂 מה שמצחיק זה שהיום שנינו מתים על חלבה..
7 בינואר 2019 רותם הגב
המון מזל טוב! אני עוד זוכרת את האתר בעיצובו הקודם בורוד… כבר אז התמכרתי.
אני חושבת שהכנתי עשרות (אם לא מעל מאה…) מתכונים מהאתר אבל ללא ספק המתכון שהכנתי הכי הרבה פעמים היתה עוגת שמרים במילוי שוקולד וחמאת בוטנים.
זה המתכון הראשון שהכנתי לאחר קניית הקיטשנאייד החמוד שלי, המתכון בו הכרתי גם את עלמה (והוכן גם בגרסא השפויה והטעימה לא פחות), הוכן לימי הולדת, מסיבת רווקות, מעבר דירה, שבעה וסתם לארוחת שישי.
המתכון של הבצק הוא פשוט בול ושילוב של שוקולד וחמאת בוטנים (וגם תוספת של שוקולד צ'יפס וחמאת בוטנים צ'יפס) הוא האהוב עליי ביותר.
לעוד 10 שנים מהממות 🙂
7 בינואר 2019 מיה פוצ'טר הגב
נטלי, הבלוג שלך הוא אחד הבלוגים השווים!!
ההסברים שלך מפורטים וגם אם יש שאלה את תמיד זמינה.
אז בהזדמנות זו תודה .
העוגה הראשונה שהכנתי היא שווצריה הקטנה.
אמא שלי טעמה את העוגה הזו באחת המסעדות וזרקה לי אם אני יודעת להכין אותה ומאז אני בחיפוש אחר המתכון .
שהמטרה שעמדה לנגד עיניי זה בכדי להפתיע את אימי .
אחרי כמה שנים שאני מחפשת את המתכון בכל מקום אפשרי נתקלתי סוף סוף במתכון שלך.
אחרי שליווית אותי במשימה המאתגרת וענית על כל השאלות.
הצלחתי סוף סוף במשימה והפתעתי את אימי בעוגה הזו ליום הולדת.
את לא מבינה איך היא התרגשה והכל בזכותך[email protected]@
אז העוגה שזו מזכירה לי את אמא 🙂
והכל יצא מושלם וטעים בזכותך !!
נטלי תודה על השיתוףףףףף ואם אקבל ממך עוגה אין מאושרת ממני:)
8 בינואר 2019 שושי הגב
קודם כל מזך טוב!
אני חוזרת ומכינה שוב ושוב את עוגת טחינה ושקדים-כרגע נקראת עוגת טחינה שוקולד ושקדים
8 בינואר 2019 רעות רוט שורץ הגב
ראשית אתחיל ואומר שמהיום שהכרתי את האתר שלך אני מוצאת את עצמי חוזרת אליו שוב ושוב ומכינה ממנו מתכונים בלי סוף.
אצלך אני יודעת שכל קינוח יראה מושלם ואין פספוסים
המתכון הכי אהוב עלי, אותו הכנתי מספר רב של פעמים ותמיד קצר מחמאות הינו טארט פירות עם קרם יוגורט, קוקוס וליים.
בעיני הוא מהווה את השילוב המושלם לקינוח אוכלים עוגה ומרגישים כאילו אכלנו סלט פירות רענן.
מאחלת לך עוד שנים רבות של מתכונים ועשיים התוקה 🙂
8 בינואר 2019 נועה הגב
מתכון העשור שלי הוא עוגת מוס שוקולד עם קרם פטיסייר ואגוזי לוז. https://www.oogio.net/chococlate_hazlenut_cake/. כשקראתי את המתכון, אמרתי לעצמי שיום אחד אכין אותו, כי מדובר באתגר רציני. יום אחד החלטתי והכנתי את העוגה המצוינת הזאת ועמדתי באתגר. היה כיף וטעים.
8 בינואר 2019 איילת טחובר הגב
קשה לבחור משלל המתכונים אחרי חשיבה והתלבטות בחרתי בעוגת הגבינה הקלאסית , עוגה טובה מצויינת וקוצרת מחמאות .
9 בינואר 2019 מיכל הגב
וואו, עשור!! מזל טוב! והמון תודה על הבלוג המקסים והמושקע! כבר כמה שנים שאני עוקבת בקביעות, מכינה מתכונים רבים (מתוקים ומלוחים) ותמיד הכל יוצא מ-ע-ו-ל-ה! ההסברים ברורים ומדויקים וזה הבלוג הכי שימושי ומועדף שלי.
המתכון המועדף, שאני חוזרת אליו המון (כבר זוכרת בע"פ…), הוא הבראוניז עם חמאת בוטנים וקישוטי פיסטוק. הגעתי אל המתכון כאשר חיפשתי עוגה שנראית טוב, קלה להכנה ונוחה לנשיאה ונסיעה, זאת במטרה לפנק את הצוות בגן חינוך מיוחד של בני. מאז, מצאתי את עצמי מכינה אותה להמון ישיבות ואירועים שונים במסגרות השונות בהן בני נמצא לאורך השנים. המצחיק היה שגם כאשר בני עבר בהמשך למסגרות אחרות, השמועה על העוגה המדוברת נפוצה ועברה הלאה, והתבקשתי להכין אותה. וכמובן שעם העוגה גם הקישור למתכון מהבלוג עבר הלאה לעוד רבים אחרים שכך גם זכו להיחשף והלכיר את הבלוג הנהדר הזה!
9 בינואר 2019 לאל הגב
דבר ראשון- מזל טוב!
עשור!
כל כך הרבה מתכונים- אני רק מחכה לאירועים כדי לאתגר את עצמי שוב ושוב. אז תודה על מתכונים שתמיד טעימים, תמיד מאתגרים, תודה על שילובי טעמים מיוחדים, תודה שבזכותך למדתי כל כך הרבה!
לגמרי בלוג הבית שלי.
העוגה הקבועה- עוגת שוקולד מהירה עם ענני קצפת.
כל פעם שאני רוצה להרשים ואין לי פנאי
כל פעם שאני רוצה משהו שוקולדי ולא מתוק מידי
זו העוגה!
בן של חברים של הוריי, נהרג באסון המסוקים, בכל שנה נפגשים אצלם ביום הזכרון מיד אחרי בית העלמין. כל אחד מביא משהו. כשהשתלבתי כחלק מהמכינות, שאלתי מה חסר, ביקשו משהו שוקולדי, הבאתי את העוגה הזו ומאז לא הפסקתי. המשפחה כבר מראש שומרת לעצמם מחצית עוגה ומגישים אותה אחרונה, כי יודעים שמיד מתנפלים עליה, מבוגרים כילדים, וכעבור דקות לא נותר דבר.
מחכה בהתרגשות כבר לעשור הבא (של הבלוג)!
9 בינואר 2019 שירה הגב
דבר ראשון אציין שעוגיונט זה תמיד הgo to place שלי למתכונים כשצריך להכין קינוח לחג, חלה, עוגיות או סתם מקום לשוטטות ולקבלת השראה.
המתכון שאני באופן אישי חוזרת אליו תמיד הוא עוגת שוקולד וענני קצפת, עוגה פשוטה, זריזה ומרשימה. אין קבוצה של אנשים שלא התלהבה ממנה ברמות! אפילו אמא שלי הפדנטית של מתכונים התלהבה ואימצה.
אז תודה ומזל טוב!
9 בינואר 2019 נטע הגב
אני מאוד אוהבת לגוון וכל פעם שאת מפרסמת מתכון חדש בא לי לנסות אותו אבל יש גם כמה שאני תמיד אוהבת לחזור אליהם. ה-מועדף הוא פאי שוקולד מריר שלרוב אני מצרפת לו קצפת ופירות לקצת חמצמצות וצבע. כמובן שזה הכי הולך עם תותים אבל יצא לי גם להכין עם פסיפלורה, אננס ועלי נענע קטנים ויצא מושלם!
9 בינואר 2019 אור עקיבא הגב
יש מי שנכנס לבדוק דוא"ל בלחיצת מקש,
יש מי לחנות האונליין הקבועה,
ויש אותי שבודקת כל יום מה התחדש בעוגיו.נט, מתגרה ומכינה.
אני בוחרת במתכון שהכניס למטבח את שני ילדיי (סרבני מתוקים בד"כ) להכין מאפס ועד ליקוק כל שארית בקערה:
חטיף שוקולד וחמאת בוטנים ב-4 מצרכים
https://www.oogio.net/vegan_paleo_3_ingredients_chocolate_peanut_butter_bites/
זהו המתכון הבלעדי אליו הם כמהים ושמחים להכין איתי בכל עת. זמן איכות שאין כמותו ורגעי הזלילה שווים לא פחות, בזכותך!
על ההסברים
על התמונות המרהיבות
מזל-טוב לכולנו
10 בינואר 2019 ליאת שבת הגב
מוס שוקולד וברנדי! לפני שניייייםםםם זה היה המתכון הראשון בו נחשפתי לקיומך, נטלי 🙂
חיפשתי מוס קליל ומהיר ואז מצאתי את המתכון שפורסם באתר https://www.10.tv/food/158711 בשנת 2012.
מאז.. עשרות פעמים (אולי מאות??!!) הכנתי את המוס המנצח הזה!
כל פעם עם תוספות ושינויים- עוגיות אוראו טחונות, גאנש למעלה, קצפת, סוכריות, קליק, ליקר שוקולד, פירורי מקופלת, דובדבני אמרנה.. לא חסרות תוספות מענייניות וטעימות.
מוס בסיסי הכי טעים שיש!!
ועוגיו.נט, עזבי שאני לא אתחיל להגיב על האתר המטורף הזה שלך!
12 בינואר 2019 שני ב הגב
מזל טוב! לא מאמינה שמגיל כזה צעיר הבלוג הזה חלק מחיי.
המתכון שאליו הגעתי בפעם הראשונה הוא גם זה שאליו אני חוזרת הכי הרבה – לחם לבן עם אגוזי מלך!
13 בינואר 2019 ענת לוי הגב
נטלי קודם כל מזל טוב לעשר שנים לבלוג ! לפני עשר שנים כאשר הכרתי את בן זוגי יחד עם יצר הקינון התעוררה אצלי חדוות האפיה. ידידי הטוב ע. הכיר לי את הבלוג שלך ומאז הפכנו שנינו למכורים. באותן שנים היינו סטודנטים לחוצים ומותשים ואפיית מתכונים מהבלוג (ואכילתם…) היתה קרן האור שלנו… מאז עברו עשר שנים… יש לי המון ספרי אפיה בבית אבל בתכלס כשאני רוצה לאפות משהו אני הולכת לבלוג… עוגת העשור מבחינתי היא מה שאנו מכנים "העוגה של ירמי" https://www.oogio.net/whitechoc_cheesecake/ בגירסא הישנה (עם גדר שוקולד לבן) היא נקראת ע"ש חבר שכל כך אוהב אותה שבכל פעם שאנו מבקרים אותו שמחתו לא שלמה בלי שאביא את העוגה… זו עוגה שהיא באמת תענוג צרוף ואני ממליצה לכולם לנסות אותה. לא תתאכזבו..
נטלי זו הזדמנות בשבילי להביע את הערכתי הרבה אליך ליצירתיות לרצינות ולמקצועיות הרבה שלך. אני קוראת את התגובות ורואה איך הבלוג הביא אושר ושמחה לכל כך הרבה אנשים ואני בתוכם. מאחלת לך שנים נוספות רבות של הנאה מעשיה פוריה!
17 בינואר 2019 דנה הגב
אני בד"כ לא מגיבה, אבל היה לי חשוב שתדעי, שאני פותחת את הבלוג שלך כל פעם שאני צריכה מתכון למשהו מתוק. אנחנו מאוד שומרים בבית ולצערי אין לכן הרבה הזדמנויות לנסות מתכונים, אז כל פעם שיש אירוע, יום הולדת או ארוחה חגיגית, אני מנצלת את ההזדמנות ומוצאת אצלך מתכון חדש לנסות. ותמיד תמיד מצליחה.
אף על פי כן יש מתכון אחד שאני עושה קבוע פעם בשבוע – חלה מתוקה (https://www.oogio.net/classic_sweet_challah/). קבוע כל יום שישי הבית מתמלא בריח אפייה והקטנים יודעים שלצד החלה הגדולה והיפה שניקח לארוחת שישי אצל סבא וסבתא תמיד יהיו שלוש לחמניות קטנות שהכנתי להם לנשנש.